Η οικονομία ρέει... - Marketnews.gr\nΒατούσιος Αντώνιος Πέμπτη, 7 Αυγ '14\nΩστόσο, ένα βασικό θέμα στην ερμηνεία αυτών είναι το χρονικό διάστημα της ανάλυσης αλλά και οι παρούσες συνθήκες. Το κράτος έχει συνέχεια. Η εθνική αλλά και η παγκόσμια οικονομία ρέει και, ασφαλώς, δεν ακολουθεί τις εκλογικές διαδικασίες ή ακόμη και τους συμβολισμούς που κάθε πολιτικό πρόσωπο φέρει.\nΟι πολιτικές των Σοσιαλδημοκρατών και των Φιλελεύθερων ανά τον κόσμο κρίνονται από τα μέσα μαζικής επικοινωνίας και τους ενεργούς πολίτες σε καθημερινή βάση αλλά στη πράξη η ιστορία κρίνει κάθε κυβερνητική πολιτική, ο χρόνος είναι ο πιο αντικειμενικός κριτής και επιβραβεύει ή απορρίπτει ολοκληρές σχολές οικονομικής και πολιτικής σκέψης. Θυμηθείτε τη φράση - Τώρα, πλέον, είμαστε όλοι κεϋνσιανοί - η οποία ανήκει στο Ρήγκαν, έναν υπερ-συντηρητικό πρόεδρο των ΗΠΑ. Καμία άλλη σχολή δεν είχε τέτοια επιρροή στο οικονομικό και πολιτικό status quo, όσο η σχολή του Κεϋνς.\nΗ δική μας μεταπολίτευση λειτούργησε όσον αφορά τη πολιτική σταθερότητα αλλά ανέπτυξε παθογένειες τις οποίες ακολουθούμε μέχρι και σήμερα. Οι πολίτες αποδοκίμασαν, στην Ελλάδα αλλά και σε πολλές χώρες της Ευρώπης, τα παραδοσιακά κόμματα με αποτέλεσμα να κατακερματιστεί ο ζωτικός χώρος της λεγόμενης κεντροαριστεράς.\nΔεν υπάρχει αμφιβολία ότι και τα κόμματα έχουν χρόνο ζωής και όσα από αυτά εστίασαν και εστιάζουν μόνο σε πρόσωπα και όχι σε ανοιχτές διαδικασίες δε μπορούν πλέον να ονομάζονται κόμματα εξουσίας. Τα πολιτικά κόμματα είναι ζωντανοί οργανισμοί και λειτουργούν αντιπροσωπευτικά, συνολικά, για την κοινωνία και όχι μόνον για την εκλογική τους βάση.\nΗ ανανέωση στο πολιτικό σκηνικό γίνεται πράξη μέσα από την εξωστρέφεια και την ενσωμάτωση της νέας πραγματικότητας. Το πολιτικό κλισέ - Κοντά στην κοινωνία, κοντά στους πολίτες - είναι μία φράση χιλιοειπωμένη αλλά πολύ δύσκολα εφαρμόσιμη. Οι σύγχρονες, δυτικές κοινωνίες αλλάζουν πιο γρήγορα απ’ τα πολιτικά συστήματα και αυτό είναι βασικό να το αντιληφθούμε συλλογικά. Πολιτική είναι κάθετι που διαμορφώνει νέες οικονομικές σχέσεις, νέες καταναλωτικές συνήθειες, κάθετι που εμπλουτίζει τη γλώσσα μας με νέους όρους και νέες διαλέκτους.\nΣτην Ελλάδα, αλλά και γενικότερα στην ΕΕ έχουμε να αντιμετωπίσουμε θεμελιώδεις αλλαγές οι οποίες θα ορίσουν τις πολιτικές και οικονομικές εξελίξεις σε όλα τα επίπεδα. Η Ευρωπαϊκή κοινότητα Άνθρακα και Χάλυβα (1952) εξελίχθηκε και ωρίμασε πολιτικά δίνοντας την ΕΕ που έχουμε σήμερα η οποία αργά η γρήγορα θα έρθει αντιμέτωπει με νέα θεσμικά ζητήματα που αφορούν τη πολιτική ενοποίηση των κρατών-μελών αν και εφόσον αυτό μπορεί να επιτευχθεί.\nΣτη παρούσα φάση έχουμε Ευρωπαϊκές ζυμώσεις στον ευαίσθητο χώρο του πολιτικού κέντρου, οι πολίτες της Ευρώπης δε μπορούν να ερωτευτούν την ενιαία αγορά, ερωτεύονται ιδέες, οράματα και πρόσωπα.\nΗ οικονομία στον ελεύθερο κόσμο δε κάνει χάρες σε κανένα πολιτικό σύστημα, το ζήτημα δεν είναι να έχεις απόλυτο έλεγχο στις δυνάμεις της αγοράς, αλλά να λειτουργείς αναπτυξιακά και τούτο να φαίνεται σε κάθε εργαζόμενο, σε κάθε μικρή επιχειρήση. Ασφαλώς, πρώτα πρέπει να ευημερούν οι αριθμοί και μετά ακολουθούν και οι πολίτες, αλλά αυτό δεν είναι ταυτόσημο. Όπερ σημαίνει ότι οι αριθμοί και οι δείκτες μπορούν να ευημέρουν αλλά να αντικατοπτρίζουν ένα πολύ μικρό κομμάτι της κοινωνίας.\nΗ οικονομική μας πολιτική πρέπει να δημιουργήσει τα θεμέλια για την οικονομία της γνώσης, για την οικονομία που το μέσο εισόδημα αυξάνεται παράλληλα με τη μεγένθυση του ΑΕΠ ακόμη και όταν τα δημοσιοοικονομικά είναι σε τάξη. Μη ξεχνάς ότι ο πληθωρισμός, η οικονομική κρίση μπορεί να σου αφαιρέσει είσόδημα, μα, όχι τη γνώση. Η κοινότητα που μπορεί να ζει με λιγότερα, χωρίς να αφαιρεί ούτε ένα δράμι απ’ τους θεσμούς της ανήκει σε μιά ανοιχτή και ευέλικτη κοινωνία.\nΑξίζει τα λεφτά του... Αυτό λέει ο κόσμος όταν αγοράζει ένα προϊόν που η τιμή του δικαιολογείται από την ποιότητα και τη λειτουργικότητα του. Επομένως, ενώ οι περισσότεροι από εμάς μπερδεύουμε τις λέξεις τιμή και αξία, μπορούμε, ως καταναλωτές, σε βάθος χρόνου, να κρίνουμε αν η αγορά μιας υπηρεσίας ή ενός προϊόντος άξιζε τα λεφτά της.


Ενισχύστε δυναμικά τη φορητότητα και τη συνεργασία\nΠΛΗΡΗΣ ΕΛΕΓΧΟΣ ΤΩΝ ΑΣΥΡΜΑΤΩΝ ΕΠΙΧΕΙΡΗΜΑΤΙΚΩΝ ΣΥΝΔΕΣΕΩΝ\nΈνα αποτελεσματικό ασύρματο δίκτυο θα πρέπει να βελτιστοποιεί τη συνεργασία, να διασφαλίζει τον ολοκληρωμένο έλεγχο των συνδέσεων και να παρέχει ενισχυμένη προστασία από απειλές.\nΓΡΗΓΟΡΑ, ΛΕΙΤΟΥΡΓΙΚΑ ΚΑΙ ΑΣΦΑΛΗ ΣΗΜΕΙΑ ΠΡΟΣΒΑΣΗΣ WI-FI\nΌταν επιλέγετε μια ασύρματη λύση από την Infinitum, μπορείτε να έχετε στη διάθεσή σας είτε σημεία πρόσβασης με ξεχωριστή διαχείριση ή με ενσωματωμένο virtual controller (VAP – Virtual Access Point). Ειδικότερα η τεχνολογία VAP προσφέρει κρίσιμα πλεονεκτήματα, μειώνοντας το κόστος του hardware και ενισχύοντας την απόδοση του ασύρματου δικτύου.\nΤΑ ΟΦΕΛΗ ΣΑΣ:\nΑΡΙΣΤΟΤΕΧΝΙΚΑ ΔΙΑΜΟΡΦΩΜΕΝΑ ΔΙΚΤΥΑ ΓΙΑ ΜΕΓΙΣΤΗ ΛΕΙΤΟΥΡΓΙΚΟΤΗΤΑ\nΕνοποιημένη διαχείριση δικτύων\nΧωρίς την ανάγκη hardware controller ή άλλων παρόμοιων συσκευών.\nΕλαχιστοποιημένο κόστος του hardware\nΣε συνδυασμό με βελτιστοποιημένη απόδοση των δικτύων.\nΑπόλυτα λειτουργικά δίκτυα\nΜε βελτιωμένη απόδοση τοπικών και απομακρυσμένων διασυνδέσεων.\nΒελτιωμένες δυνατότητες και στρατηγικές business continuity\nΣε περιπτώσεις δύσκολων ή έκτακτων συνθηκών, όπως οι διαδικασίες disaster recovery.\nΕυελιξία επιλογών ανάλογα με τις επιχειρηματικές ανάγκες\nΕφαρμόσιμες σε εταιρικούς οργανισμούς κάθε είδους και μεγέθους.\nΥλοποίηση με τις κορυφαίες πλατφόρμες της αγοράς\nΑξιοποιώντας τις αποδεδειγμένα κορυφαίες τεχνολογίες HPE Aruba Instant και Cisco Mobility Express.


Συνταγή: Λαδερός αρακάς με πατάτες και ινδικά αρώματα - Gastronomos.gr\nΟ κλασικός μας λαδερός αρακάς με λίγο κάρι, αστεροειδή γλυκάνικο και ένα εξαιρετικό παρθένο ελαιόλαδο μεταμορφώνεται σε πιάτο περιωπής.\n180 ml Εξαιρετικό Παρθένο ελαιόλαδο Άλτις Παραδοσιακό\n4 πατάτες, καθαρισμένες κομμένες σε κύβους 3 εκ.\n1 καρότο, σε φετάκια\n2 κουτ. σούπας ανάμεικτα μυρωδικά, ψιλοκομμένα (σχοινόπρασο, δυόσμος, μαϊντανός)\nΣε μια μεγάλη και ρηχή κατσαρόλα ζεσταίνουμε σε μέτρια φωτιά 120 ml από το μετρημένο ελαιόλαδο και σοτάρουμε τον αρακά με τα κρεμμυδάκια και τον αστεροειδή γλυκάνισο για περίπου 2 - 3 λεπτά, μέχρι να μαλακώσουν λίγο.\nΠροσθέτουμε το κάρι, τις πατάτες και τα καρότα, και συνεχίζουμε το σοτάρισμα για άλλα 2 λεπτά.\nΡίχνουμε και τον πελτέ, και ανακατεύουμε για 1/2 λεπτό ακόμα.\nΠροσθέτουμε τη ντομάτα, 200 ml ζεστό νερό και μαγειρεύουμε για περίπου 20 λεπτά ή μέχρι να μαλακώσουν τα υλικά, και να εξατμιστούν τα πολλά υγρά.\nΑποσύρουμε, ρίχνουμε το υπόλοιπο λάδι, τα μυρωδικά, αλατοπίπερο, και ανακατεύουμε απαλά.\nΕλληνική γεύση και αξεπέραστη απόλαυση! Ένα εξαιρετικό παρθένο ελαιόλαδο από τις καλύτερες σοδειές της ελληνικής γης. Ένα μπουκάλι Εξαιρετικό Παρθένο Ελαιόλαδο Άλτις Παραδοσιακό, περιέχει όλη τη μοναδικότητα και ξεχωριστή γεύση του ελληνικού ελαιόλαδου. Με πλούσια, γεμάτη γεύση και ιδιαίτερο άρωμα, μετατρέπει ακόμα και τις πιο απλές συνταγές σε γευστικές εμπειρίες.


Η Θέμιδα και πάλι στο Στόχαστρο | ΔΙΚΑΙΟΣΥΝΗ\nΗ απόφαση της Ολομέλειας του Ανωτάτου Δικαστήριου αναφορικά με τις αποκοπές των μισθών και των συντάξεων στο δημόσιο τομέα, στα πλαίσια του Άρθρου 23, έχει πάρει, κατά την γνώμη μου τουλάχιστον, τις αναμενόμενες διαστάσεις. Στην αντίληψη μερικών, τα γεγονότα όπως εκτυλίχθηκαν, θέτουν κατά τρόπο άμεσο υπό αμφισβήτηση το Κράτος Δικαίου στην Κυπριακή Δημοκρατία. Στην αντίληψη άλλων, το Άρθρο 19 του Συντάγματος της Κυπριακής Δημοκρατίας, που αναφέρεται στο δικαίωμα ελευθερίας του λόγου, είναι έννοια ξεχασμένη, παρατημένη και πολλές φορές παρεξηγημένη. Από τη στιγμή που η ελευθερία της όποιας γνώμης εξαρτάται από τον βαθμό της αποδοχής ή της απόρριψής της από το κοινό, αυτό παύει να είναι ελεύθερη κοινωνία.\n‘Πλήττεται η εμπιστοσύνη του κόσμου στην Δικαιοσύνη’, είπαν. Ακόμα να συνειδητοποιήσουν ότι η εμπιστοσύνη των πολιτών στην Δικαιοσύνη έχει εκμηδενιστεί, προ πολλού… Ακόμα να συνειδητοποιήσουν ότι το κύρος της Δικαιοσύνης πλήττεται από τις εκ των έσω βολές. Για να γίνω και πιο συγκεκριμένη, αναφέρομαι στις δηλώσεις του Προέδρου του Παγκύπριου Δικηγορικού Συλλόγου, κ. Δώρου Ιωαννίδη, ο οποίος εκπροσωπεί τον νομικό κόσμο της χώρας. Ομολογώ, πως οι δηλώσεις του δικαίως ή αδίκως θέτουν υπό αμφισβήτηση τη νοημοσύνη των Δικηγόρων της χώρας αλλά και των υπόλοιπων πολιτών της. Το Άρθρο 19 του Συντάγματος, το οποίο αναφέρεται σε ένα από τα σημαντικοτέρα και πολυτιμότερα δικαιώματα που διαθέτουμε, αυτό της ελευθερίας του λόγου, πιθανόν να τέθηκε και αυτό υπό αμφισβήτηση, ύστερα από τις δηλώσεις αυτές. Αναλογιζόμενη λοιπόν, αυτές του τις δηλώσεις, αναρωτιέμαι κατά πόσο αυτό που πρέπει να μας απασχολεί είναι το αν θα αποκαταστήσουμε την εμπιστοσύνη του λαού προς την Δικαιοσύνη ή το αν θα την διασφαλίσουμε! Και θαρρώ, πως χρέος μας είναι το τελευταίο.\nΤο ερώτημα λοιπόν, που πρέπει να θέσουμε είναι το εξής: Η Δημοκρατία πλήττεται από την απαξίωση της Δικαιοσύνης ή από την πλημμελή λειτουργία της; Το πρόβλημα δεν είναι η εικόνα που έχει ο κόσμος για την Δικαιοσύνη. Είναι η ίδια η Δικαιοσύνη. Το ότι δηλαδή, η απόδοση της με τον τρόπο που είναι κτισμένο το σύστημα, βασίζεται στη συνείδηση του κάθε Δικαστή. Πολύ θα ήθελα να πιστέψω ότι ο τρόπος που αποδίδεται η Δικαιοσύνη και ο τρόπος που ασκεί το Δικαστικό Σώμα αυτό το σπουδαίο λειτουργημα, είναι τίμιος. Αλλά υπάρχουν σκάνδαλα και σκάνδαλα. Ουκ ολίγες οι φορές που η Δικαιοσύνη βρέθηκε στο εδώλιο. Για να φρεσκάρω την μνήμη κάποιων λοιπόν, θα ήθελα να αναφερθώ στην πολυσυζητημένη απόφαση της Ποινικής Έφεσης 2/2018 και 3/2018, κατά την οποία το Ανώτατο Δικαστήριο ανέτρεψε κατά πλειοψηφία προηγούμενη, ομόφωνη, καταδικαστική απόφαση Κακουργιοδικείου και απάλλαξε τους ΧΧΧΧΧ Ηλιάδη και την Τράπεζα Κύπρου από κατηγορίες για χειραγώγηση αγοράς. Η συγκεκριμένη απόφαση αποτελεί ηχηρό παράδειγμα της διαφθοράς που ο κόσμος πιστεύει ότι επικρατεί στη χώρα μας, αφού σάλος προκλήθηκε ύστερα από την αποκάλυψη, ότι δύο από τους Δικαστές που έκδωσαν την απόφαση, ενδεχομένως να μην ήταν όσο αμερόληπτοι, όσο θα έπρεπε. Παρόμοιο σκάνδαλο αποτελεί και η Πολιτική Έφεση 423/2017, όταν ύστερα από καταγγελίες του κ. Νίκου Κληρίδη διαφάνηκε ότι κάποιοι από τους Δικαστές που παρακάθησαν στο πενταμελές αυτό Εφετείο, είχαν συγγενική και εργασιακή σχέση με το Δικηγορικό Γραφείο Χρυσαφίνης & Πολυβίου, δικηγόρων της Τράπεζας Κύπρου. Τα ερωτήματα που απορρέουν, παραμένουν αναπάντητα. Οπότε, δεν είμαι διατεθειμένη να ανεχτώ οποιαδήποτε κατηγορία εις βάρος του λαού ή των Δικηγόρων, μόνο και μόνο επειδή εξακολουθούν να πιστεύουν ότι το Ανώτατο Δικαστήριο, πέρα από ανεξάρτητο, είναι και ανεξέλεγκτο.\nΤελευταίο και εξίσου κραυγαλέον παράδειγμα είναι και η Αίτηση Certiorari 126/2015, η οποία εκδικάστηκε από τον κ. Ναθαναήλ και το ερώτημα παραμένει το ίδιο. Γιατί ο εν λόγω Δικαστής, δεν αυτοεξαιρέθηκε από την εκδίκαση της υπόθεσης, ένεκα της σχέσης που είχε με τον Δικηγόρο του Αιτητή, αλλά αντιθέτως εκδίκασε αυτήν, υπέρ του Δικηγορικού Γραφείου Χ&Π; Από τη στιγμή λοιπόν, που υπάρχουν ακλόνητα και τρανταχτά παραδείγματα κατακρεούργησης του Θεσμού αυτού, μπορεί καποιος να ισχυριστεί -πέρα πάσης λογικής αμφιβολίας-, ότι η Δικαιοσύνη δεν πλήττεται καίρια στον πυρήνα της λειτουργίας της, ήτοι στην αμεροληψία της; Τραγική ειρωνεία αλλά και κωμικό φαινόμενο, είναι το γεγονός ότι στην υπόθεση Πίτσιλλος ν Ευγενίου (1989) I ΑΑΔ 691, το Ανώτατο Δικαστήριο ήταν αυτό που τόνισε την θεμελιώδη αρχή, πως ο Δικαστής δεν πρέπει απλά να είναι, αλλά και να φαίνεται αμερόληπτος. Συνεπώς, η ύπαρξη προκατάληψης ανατρέπει το θεμέλιο αυτό της δίκης και θα έπρεπε να καθιστά τη διαδικασία άκυρη. Μπορούμε λοιπόν, να στηριχτούμε αποκλειστικά στο επιχείρημα ότι οι Δικαστές (σε αντίθεση με όλους τους υπόλοιπους πολίτες του Κράτους) είναι άμεμπτοι; Ότι η ακεραιότητα τους δεν μπορεί να αμφισβητείται; Φρονώ, πως για να αποφευχθούν αυτά τα ερωτήματα και να πάψουν να υπάρχουν σκιές πάνω στην Δικαιοσύνη, πρέπει αρχικά οι λειτουργοί της Θέμιδος να δείχνουν την αμεροληψία τους, όπως αυτή καθορίζεται και στο Σύνταγμα, με αιτιολογημένες αποφάσεις. Για τους λόγους που ανάφερα μέχρι τώρα, θαρρώ πως η αντίδραση του νομικού κόσμου της χώρας πρέπει και οφείλει να είναι άμεση και αποτελεσματική πριν φτάσουμε σε αμετάκλητες καταστάσεις.\nΛάθη μπορεί να γίνονται και θα γίνονται. Δεν διεκδικούμε το αλάθητο. Κανείς δεν περιμένει ότι θα εφαρμόζεται παντού και πάντα απόλυτη και ανόθευτη Δικαιοσύνη. Όμως το λάθος από το «λάθος» διαφέρει. Και πολύ φοβάμαι, ότι αν δεν ενεργήσουμε και αν δεν αφυπνιστούμε άμεσα, τότε ο φοβερός πύργος της Βαβέλ, για τον οποίο έγινε λόγος και από άλλους συναδέλφους, είναι αυτός με τους ανθρώπους έτοιμους να καταθέσουν την ελευθερία τους στα πόδια μιας εξουσίας, λέγοντας ‘κάντε μας δούλους, αλλά χορτάστε μας’. Όπως βλέπεις, το θέμα ΄μπάζει΄ από παντού. Δε θα είναι εύκολο το έργο μας. Μοιάζει να είναι η Δικαιοσύνη των ισχυρών σε αγαστή συνεργασία με το εκάστοτε ισχύον πολιτικό σύστημα αλλά και τους ‘ περί την εξουσία παρασιτούντες’, τους λεγόμενους κόλακες της εξουσίας. Είναι αυτοί που θεωρούν, ότι δήθεν πραγματοποιούν σημαντική αποστολή, ενώ στην ουσία απλά κατέχουν ένα από τα ισχυρότερα όπλα, και αυτό είναι η τεράστια γλώσσα τους για να γλύφουν την εξουσία. Είναι αδιαμφισβήτητο το γεγονός ότι, αυτή η κατηγορία ανθρώπων, αποτελεί τροχοπέδη στην εξέλιξη και στην προόδο, καθώς θυσιάζει τα οράματα της κοινωνίας στο βωμό της κολακείας, μόνο και μόνο για το προσωπικό συμφέρον, είτε αυτό είναι οικονομικό είτε όχι. Ωστόσο, νομοτελειακά κάποτε όλα τελειώνουν και κάθε κόλακας της οποιασδήποτε εξουσίας επιστρέφει εκεί που του αρμόζει.\nΕίναι ξεκάθαρο με τα όσα έχω αναφέρει μέχρι στιγμής, ότι χρειάζονται ριζοσπαστικές αλλαγές και όχι μπαλωματικές λύσεις. Φρονώ, ότι υπάρχουν πράγματα που σαφώς απαιτούν χρόνο για να αλλάξουν στη Δικαιοσύνη και άρα χρειάζονται μακροπρόθεσμο σχεδιασμό. Ισως δεν έχουμε βρει τις κατάλληλες μεθόδους. Ποτε ομως θα τις ανακαλύψουμε; Η μήπως οι μέθοδοι που μέχρι τώρα εφαρμόζαμε, είναι ανεπαρκείς και λανθασμένες; Είναι φανερό ότι το αιώνιο πρόβλημα των Ελλήνων ήταν και είναι η αδυναμία να διαμορφώσουμε μια κοινωνία που να θέτουμε ως πρωταρχικό μέλημα το κοινό καλό και όχι το προσωπικό συμφέρον. Κατά τον Αριστοτέλη, το Δίκαιο ορίζεται ως το ‘κοινό συμφέρον’, με απώτερο σκοπό, όχι απλώς το ‘ζην’ αλλά το ‘ευ ζην’, την ευδαιμονία δηλαδή. Εμείς, εβρισκόμενοι στην απέναντι όχθη, διαμορφώσαμε ένα Κράτος που να εμπνέει οτιδήποτε άλλο πέρα από εμπιστοσύνη, με αποτέλεσμα να αυτοσχεδιάζουμε και να αυθαιρετούμε.\nΠροσπαθώντας να σκεφτώ μια πιθανή λύση όλων των προβλημάτων που έχουν αναφερθεί, και σκεπτόμενη το γνωστό ρητό του Einstein, ότι δεν μπορούμε να λύσουμε τα προβλήματα, χρησιμοποιώντας τον ίδιο τρόπο σκέψης που χρησιμοποιήσαμε όταν τα δημιουργήσαμε, βασίζω τις ελπίδες μου στα νέα μυαλά. Έχω τη γνώμη και δεν μου λείπει το θάρρος να υποστηρίξω ότι, το παρόν αλλά και το μέλλον εναπόκειται στη νέα γενιά. Υπάρχουν άπειρα παραδείγματα του παρελθόντος που μας υπενθυμίζουν ότι οι νέοι με τις ιδέες τους και το επαναστατικό τους πνεύμα έχουν καταφέρει να φέρουν μεγάλες αλλαγές. Και αν κάποιοι θεωρούν ότι απλά επαναστατούν, τότε λυπάμαι που το λέω, αλλά λανθάνονται. Η επανάσταση τους δεν είναι αυθαίρετη. Έχει κάποιο νόημα και οφείλεται σε αποχρώντες λόγους. Κάποιοι ίσως και να φοβούνται την πραγματική δράση των νέων επειδή την βλέπουν σαν απειλή και κίνδυνο για τα προνόμια και τα δικαιώματα τους, για την ανώτερη θέση τους. Όσοι από εμάς πολεμούν το κατεστημένο, ζητούν οι ίδιοι να δημιουργήσουν το δικό τους κατεστημένο, παραμερίζοντας το παλιό. Το Κατεστημένο όμως φοβάται. Φοβάται κάθε καινούργια ιδέα που μπορεί να ανατρεψει την αναπαυτική σταθερότητα του. Παρόλα αυτά, εστιάζοντας στη πράξη και όχι μόνο στην θεωρία, δεν μπορείς να αγωνίζεσαι χωρίς να ξέρεις ουσιαστικά για ποιο πράγμα αγωνίζεσαι. Αν θέλεις να γκρεμίσεις το σύστημα, πρέπει πρώτα να ξέρεις τι θέλεις να φτιάξεις στην θέση του. Αλλιώς, παραμένει μία αποτυχημένη προσπάθεια. Οπότε, απαιτείται πρώτα να κατανοήσουμε τις δυνάμεις και τις αδυναμίες μας, τα προβλήματα που αντιμετωπίζουμε και τα εφόδια που έχουμε στη διάθεσή μας. Αν δεν το πράξουμε αυτό άμεσα, τότε πολύ φοβάμαι ότι όλο και θα ξεπέφτουμε ως κοινωνία μέχρι να συνηδητοποιήσουμε ότι οδηγηθήκαμε σε αδιέξοδο μετά από πολυετή πορεία εθελοτύφλωσης.\nΑς μην αρκεστούμε λοιπόν, μόνο στο ότι η αδικία επικρατεί της Δικαιοσύνης, ότι οι ανισότητες επικρατούν της Ισότητας, ότι κατά το κοινώς λεγόμενο, πάμε ως ανθρώπινο είδος κατά διαόλου. Διότι το παρελθόν είναι μεν αδύνατον να αλλάξει, το μέλλον όμως εναπόκειται μόνο στη δική μας οπτική για να διαμορφωθεί. Οπότε, κάπου εδώ τίθεται το δίλημμα: Ακολουθούμε τους νέους και τις ιδέες που εκφράζουν ή ακολουθούμε τις ήδη δοκιμασμένες και απαρχαιωμένες ιδέες, οι οποίες μας έφεραν εδώ που φτάσαμε; Αν μια μικρή, ελάχιστη μερίδα συναδέλφων και μη, σε συνδυασμό με τα απανωτά σκάνδαλα και λάθη που απορρέουν κατά την εφαρμογή της Δικαιοσύνης, κλόνισαν την εμπιστοσύνη του κόσμου προς όλους εμάς αλλά και στον ίδιο τον Θεσμό της Δικαιοσύνης, τότε θαρρώ πως ήρθε η στιγμή για την ‘αποκατάσταση’ μας. Και αυτό δεν είναι καθόλου εύκολο. Απαιτεί συλλογική προσπάθεια, κόπο και χρόνο. Γιατί, αν ‘το φυλάξασθαι τα αγαθά, χαλεπότερον του κτήσασθαι’, το ‘ανακτήσαι τα απολεσθέντα’, είναι ασφαλώς πολύ δυσκολότερο. Ας αρκεστούμε μόνο να δείξουμε, ότι ο δρόμος για οποιαδήποτε αλλαγή προς το καλύτερο, περνά μέσα από την συνύπαρξη και τη συνεργασία. Και ας αφήσουμε τους υπόλοιπους να αναρωτιούνται ποιος θα είναι ο επόμενος υποψήφιος που θα προσπαθήσουν να φιμώσουν.\nΕτικέτες: Απόφαση Ανωτάτου Δικαστηρίου, ΔΙΚΗΓΟΡΟΙ, Δώρος Ιωαννίδης, Σχολιασμός Απόδασης


Μπέττυ Μαγγίρα - κορονοϊός: «Η κόρη μου πέρασε δύο μεγάλες ιώσεις απανωτά, δεν είμαι πολύ ψύχραιμη» | Gossip-tv.gr\nΜπέττυ Μαγγίρα - κορονοϊός: «Η κόρη μου πέρασε δύο μεγάλες ιώσεις απανωτά, δεν είμαι πολύ ψύχραιμη»\nΜπέττυ Μαγγίρα: Η ηθοποιός που πρωταγωνιστεί στην επιτυχημένη κωμωδία του Alpha «Σπίτι είναι» δηλώνει ανήσυχη με την επιδημία του κορονοϊού\nΥποδύεται την Αθηνά στην οικογενειακή σειρά του Alpha «Σπίτι είναι».\nΗ Μπέτυ Μαγγίρα μιλάει σε εβδομαδιαίο περιοδικό για το ρόλος της αλλά και για την πανδημία του κορονοϊού που έχει πλήξει όλο τον πλανήτη\nΕν τέλει η Αθηνά είναι γυναίκα - αράχνη;\nΠροσπαθεί, κάνοντας τα πάντα να κερδίσει αυτό που θέλει η ίδια. Ήταν παντρεμένη με τον Σωτήρη, αλλά τον κεράτωσε με το αφεντικό της, νομίζοντας ότι θα ζήσει τη μεγάλη ζωή. Έλα όμως που δεν ήρθαν τα πράγματα όπως τα φανταζόταν. Οπότε γλυκοκοιτάζει τον Σωτήρη, προσπαθώντας να του κάνει χαλάστρα στη σχέση του με τη Ράνια.\nΧρησιμοποιώντας το παιδί...\nΤο παιδί είναι η αφορμή. Η αιτία είναι η ανασφάλεια της, οπότε θέλει πίσω τον παλιό της σύζυγο. Ενώ η ίδια τον παράτησε.\nΚαι στην αληθινή ζωή, πολλές φορές, η\nμάνα δεν χρησιμοποιεί το παιδί της για να\nδιεκδικήσει είτε υλικά είτε συναισθηματικά\nΕξαρτάται από την προσωπικότητα της εκάστοτε γυναίκας. Μια σωστή γυναίκα δεν εκμεταλλεύεται τη γονεϊκή σχέση. Σίγουρα το κάνουν πολλές.\nΠοιο υπήρξε το δέλεαρ για την αποδοχή\nτου ρόλου της Αθηνάς;\nΜου άρεσε το καστ. Το σενάριο 2-3 επεισοδίων, που διάβασα στην αρχή. Ο σκηνοθέτης. Έβλεπα ότι θα γίνει μια πολύ ωραία δουλειά.\nΑπέχετε από τη θεατρική σκηνή;\nΚαθαρά από επιλογή, παρ ότι υπήρξαν πολλές προτάσεις. Επειδή τα παιδιά μου είναι μικρά, επέλεξα να κάνω μόνο τηλεόραση. Έχω\nπερισσότερο χρόνο για εμένα και τα παιδιά\nΗ μυθοπλασία επανέρχεται με θετικές προοπτικές στην ΤV;\nΟ κόσμος αποζητά τη μυθοπλασία και νομίζω γίνεται επιλεκτικός. Δεν βλέπει μόνο ό,τι του πλασάρουν ως καινούργιο ή ό,τι προβάλλεται ως μόδα. θεωρώ πως ό,τι είναι καλό θα πουλάει, όπως είναι οι "Άγριες μέλισσες" και το "Κόκκινο ποτάμι".\nΠώς διαχειρίζεστε την επέλαση του κορονοϊού;\nΕίστε δημιουργική με τα παιδιά, εφόσον\nΠροσπαθώ. Καθώς η Ανδριάνα πρέπει να μείνει λίγο καιρό μέσα για να αναρρώσει. Οπότε κρατάμε και τη μικρή μέσα. Είναι ένα φαινόμενο πολύ ακραίο και πρωτόγνωρο για όλους μας.\nΝιώθετε ικανοποιημένη από τον τρόπο που\nτα κανάλια προβάλλουν τις εξελίξεις γύρω\nαπό την πανδημία του κορονοϊού;\nΣτα κανάλια ανέκαθεν πούλαγε το δράμα και η τρομολαγνεία. Στη συγκεκριμένη περίπτωση δεν απέχουμε πολύ από την πραγματικότητα. Βλέπουμε και τι συμβαίνει στη γειτονική μας Ιταλία. Είναι πολύ σοβαρά τα πράγματα.


ΣΥΡΙΖΑ: Ο κ. Μητσοτάκης ονειρεύεται αυτοδυναμίες και μετεκλογικές συνεργασίες - Sputnik Ελλάδα\nΣΥΡΙΖΑ: Ο κ. Μητσοτάκης ονειρεύεται αυτοδυναμίες και μετεκλογικές συνεργασίες\n15:24 04.11.2018 (ΕΝΗΜΕΡΩΘΗΚΕ 09:38 05.11.2018) Λήψη σύντομου url\nΑνακοίνωση σε αυστηρό τόνο εξέδωσε το γραφείο Τύπου του ΣΥΡΙΖΑ μετά τα όσα δήλωσε ο αρχηγός της αξιωματικής αντιπολίτευσης, Κυριάκος Μητσοτάκης, σε συνέντευξή του.\nΤο ενδεχόμενο συνεργασιών μετά τις εκλογές, που άφησε ανοιχτό ο πρόεδρος της ΝΔ, Κυριάκος Μητσοτάκης, σε συνέντευξή του στο «Πρώτο Θέμα», σχολιάζει ο ΣΥΡΙΖΑ.\nΌπως υπογραμμίζει το κόμμα της Κουμουνδούρου, «μέχρι χθες ο κ. Μητσοτάκης έταζε Υπουργεία και ΔΕΚΟ σε πολιτευτές της ΝΔ. Σήμερα ονειρεύεται αυτοδυναμίες και μετεκλογικές συνεργασίες» και συμπληρώνει πως ο πρόεδρος της ΝΔ νομίζει πως «κυβερνήσεις εκλέγουν τα διαπλεκόμενα ΜΜΕ και οι διαρκώς ψευδόμενες δημοσκοπήσεις».\nΟ ΣΥΡΙΖΑ υπενθυμίζει στον κ. Μητσοτάκη πως οι κυβερνήσεις εκλέγονται από τον λαό και καταλήγει πως «θα μείνει με την όρεξη».


Ανακοίνωση της Προεδρίας της Δημοκρατίας για δημοσιογραφική διάσκεψη εκπαιδευτικών - Προεδρία\n1. Σεβόμενος πλήρως τους εκπαιδευτικούς και την αποστολή τους, ο ίδιος ο Πρόεδρος της Δημοκρατίας προήδρευσε δύο συναντήσεων με τις ηγεσίες των συνδικαλιστικών οργανώσεων των εκπαιδευτικών. Στη δεύτερη πολύωρη συνάντηση ο δημοκρατικός διάλογος οδήγησε σε συναινετικές προτάσεις. Ο ίδιος ο Πρόεδρος της ΟΕΛΜΕΚ παραδέχθηκε σήμερα ότι η αρχική πρόταση «εμπλουτίστηκε από στοιχεία που προέκυψαν μέσα από τη συζήτηση».\n2. Προκειμένου να διασφαλίσουν το αποτέλεσμα της διαβούλευσης ζήτησαν να διατυπωθεί γραπτώς το σύνολο των προτάσεων και το αίτημα τους έγινε αποδεκτό. Το πλήρες κείμενο της γραπτής συναινετικής πρότασης επισυνάπτεται.\n3. Προϊόν της συναίνεσης που καταγράφηκε στη δεύτερη συνάντηση στο Προεδρικό Μέγαρο ήταν τα εξής:\n· Η ικανοποίηση του κυρίως αιτήματος για τις απαλλαγές για συνδικαλιστικό χρόνο.\n· Οι όποιες αποφάσεις ληφθούν περιορίζονται στη σχολική χρονιά 2018-2019, νοουμένου ότι άμεσα αρχίζει εντατικός διάλογος με συγκεκριμένο χρονοδιάγραμμα, όχι μόνο για τον εξορθολογισμό του διδακτικού χρόνου, αλλά και για μια σωρεία θεμάτων που εμφαίνονται στη συναινετική πρόταση.\n· Η αποδοχή του αιτήματος των εκπαιδευτικών οργανώσεων για αναστολή της απόφασης που αφορά τους νεοεισερχόμενους.\n· Η αποδοχή τους αιτήματος των συνδικαλιστικών οργανώσεων για απαλλαγή των υπευθύνων τμημάτων από συγκεκριμένα καθήκοντα.\n· Η επιστροφή μέρους των απαλλαγών στους βοηθούς διευθυντές.\n· Η αποδοχή του αιτήματος των συνδικαλιστικών οργανώσεων, που υποβλήθηκε γραπτώς στις 3 Αυγούστου, για κατ’ εξαίρεση σχέδιο πρόωρης αφυπηρέτησης, που μετά από νέα δική τους εισήγηση διαφοροποιήθηκε μεταξύ εκπαιδευτικών δημοτικής και μέσης εκπαίδευσης.\n· Από σεβασμό στην προσπάθεια των εκπαιδευτικών σε δραστηριότητες πέραν των του διδακτικού χρόνου καταλήξαμε σε κίνητρα που αναφέρονται είτε σε μοριοδότηση για ευκαιρίες ανέλιξης είτε σε προσαυξήσεις σε όσους λόγω ηλικίας ετύγχαναν απαλλαγών.\n4. Εάν ίσχυαν οι προβαλλόμενοι ισχυρισμοί ότι η ποιότητα εκπαίδευσης πλήττεται από «καθαρά οικονομιστικές και λογιστικές προσεγγίσεις»:\n· Δεν θα συγκαταλεγόταν η Κύπρος μεταξύ των πρώτων χωρών της Ε.Ε. και του ΟΟΣΑ σε δαπάνες για την εκπαίδευση και τις αμοιβές εκπαιδευτικών.\n· Οι επιδιωκόμενες εξοικονομήσεις από τον εξορθολογισμό του διδακτικού χρόνου δεν θα διατίθεντο αποκλειστικά σε προγράμματα που θα αναβαθμίσουν το δημόσιο σχολείο και το έργο των εκπαιδευτικών και που καταγράφονται στην επισυναπτόμενη πρόταση. Σημειώνεται ότι με την πρόταση εξορθολογισμού ποσό €52 εκ. που σήμερα σπαταλιέται μπορεί να διατεθεί προς όφελος του σχολείου και των ιδίων των εκπαιδευτικών με άλλους τρόπους.\n5. Όσον αφορά τον ισχυρισμό που προβλήθηκε ότι η αυριανή εκδήλωση αποσκοπεί στον σεβασμό και την αξιοπρέπεια των εκπαιδευτικών, δεν θα θέλαμε να σχολιάσουμε τη συμπεριφορά συγκεκριμένων συνδικαλιστών απέναντι στον Υπουργό Παιδείας και τον Πρόεδρο της Δημοκρατίας ούτε και πόσο συμβάλει η πρόσκληση των συνδικαλιστών για στήριξη από την κοινωνία όταν σε αυτήν σπεύδουν να ανταποκριθούν οργανωμένοι οπαδοί συγκεκριμένων ποδοσφαιρικών ομάδων ή ακόμα τυγχάνει εκμετάλλευσης από ένα πολιτικό κόμμα που υποθάλπει τη ρήξη στο χώρο της εκπαίδευσης.\n6. Η Κυβέρνηση καλεί για ύστατη φορά τις συνδικαλιστικές οργανώσεις να συνειδητοποιήσουν ότι το καλώς νοούμενο συμφέρον της παιδείας του τόπου, των μαθητών, των εκπαιδευτικών και του κοινωνικού συνόλου δεν επιτυγχάνεται μέσα από δογματικές τοποθετήσεις και συγκρούσεις. Αντιθέτως, μέσα από ένα εντατικό και δημιουργικό διάλογο θα αντιμετωπίσουμε από κοινού τα όποια προβλήματα υπάρχουν και θα οδηγήσουμε στον εξορθολογισμό και τη βελτίωση του εκπαιδευτικού συστήματος. Γι’ αυτό και καλούμε τη συντριπτική πλειοψηφία των ευσυνείδητων εκπαιδευτικών να μη μείνουν απαθείς στην πρόσκληση της Κυβέρνησης για διάλογο που στόχο έχει την καταξίωση των ιδίων και του εκπαιδευτικού συστήματος. Την ίδια ώρα, αναγνωρίζουμε το δικαίωμα ελεύθερης έκφρασης του κάθε πολίτη ή και διαμαρτυρίας ακόμα, πλην όμως εφιστούμε την προσοχή των διοργανωτών στην ανάγκη να μην επιτρέψουν σε οργανωμένα σύνολα άσχετα με την παιδεία να εκτραπούν.


Nissan Juke - R: Supercar & crossover μαζί - Onsports.gr\nΓιώργος Σκευοφύλαξ\t04 Οκτωβρίου 2011, 15:06\nNissan Juke - R: Supercar & crossover μαζί\nΑπό τα συστατικά «Juke» και «GT – R» δημιουργήθηκε το απόλυτο supercar / crossover.\nΑν και πρόκειται για ένα μοντέλο υπό σχεδιασμό, είναι σαφές ότι διατηρεί τον τολμηρό χαρακτήρα του Juke. Ωστόσο, με την προσθήκη των μεγάλων θόλων στους τροχούς, τους ανασχεδιασμένους εμπρός και πίσω προφυλακτήρες, καθώς και με μια μοναδική διαιρούμενη πίσω αεροτομή, το Juke – R τονίζει εξαρχής ότι δεν είναι ένα συνηθισμένο crossover, είναι ένα Juke που «κρύβει» ένα GT-R μέσα του.\nΤο JUKE-R είναι ένα αυτοκίνητο που δεν προορίζεται για την παραγωγή και αναπτύχθηκε από κοινού από τη Nissan, με τη συμβολή του Κέντρου Τεχνολογίας της (NTC-E) και τον κορυφαίο οίκο του μηχανοκίνητου αθλητισμού RML.\n«Το Nissan Juke είναι ένα από τα πιο συναρπαστικά αυτοκίνητα στην αγορά σήμερα. Η τολμηρή σχεδίαση του συγκεκριμένου crossover έχει εξάψει τη φαντασία των αγοραστών αυτοκινήτων σε όλη την Ευρώπη. Μετά από μόλις ένα χρόνο από το λανσάρισμα του, γιορτάζουμε πάνω από 100.000 πωληθέντες μονάδες» δήλωσε ο Πολ Γουίλκοξ αντιπρόεδρος πωλήσεων και Marketing της Nissan στην Ευρώπη.\nΤο Juke – R αποτελεί περίτρανη απόδειξη της τεχνολογικής καινοτομίας που διακρίνει τη Nissan, συνεχίζοντας την παράδοση της εταιρείας στη παραγωγή αυτοκινήτων που προπορεύονται της εποχής τους και ανοίγουν νέους δρόμους, όπως το Qashqai και το GT-R.


Παρ\_' όλο που απευθύνεται κυρίως στο νεανικό κοινό, η γραφή του δεν είναι αφελής ούτε προσποιητά παιδιάστικη, αλλά αντίθετα παρουσιάζει μια ωριμότητα και ταυτόχρονα μια αγνότητα πραγματικά συγκινητική. Οι χαρακτήρες, τρισδιάστατοι, αληθινοί, ολοζώντανοι, κέρδισαν επάξια μια θέση ανάμεσα στους αγαπημένους μου  ήρωες.\nO κύριος Κοντολέων  είναι λογοτεχνικός πλούτος, λογοτεχνική αξία και όχι μόνο για τα παιδιά. Εϊναι πραγματικά ένα βιβλίο γεμάτο περιπέτεια,  και  ανατροπές της ζωής. Μας αφηγείται πραγματικά γεγονότα, με όπλο τη θέληση και την αθωότητα της  Στεφανίας , που προσπαθεί να υπερβεί κάθε εμπόδιο σε ένα δρόμο δύσκολο, ο οποίος θα την οδηγήσει στην κορυφή; ή στην άβυσσο  μιας πόλης που καταρρέει και στο δρόμο της παρασέρνει τους πάντες όπως τον Κλεάνθη τον Τονίνο και τη Χρύσα που προσπαθούν μέσα απο τις δυσκολίες της ζωής και της κρίσης να γνωρίσουν τον πραγματικό τους εαυτό!!\nΑπό τις δέκα κιόλας πρώτες σειρές με καθήλωσε ο τρόπος γραφής του. Προτάσεις, απολύτως κατανοητές όπου η κάθε μια είναι και μια ολοζώντανη εικόνα. Νόμιζα  ότι βρισκόμουν κάπου εκεί και ζούσα τις στιγμές μαζί με τους ήρωες και την παρακμή μιας χώρας που καταρρέει παρασέρνοντας οτι πολυτιμότερο έχει τη νεολαία της!!!


Ο ΓΝΗΣΙΟΣ ΟΡΘΟΔΟΞΟΣ ΧΡΙΣΤΙΑΝΟΣ: Η θεωρία της χιλιετίας: Πώς ερμηνεύονται τα χίλια έτη της Αποκάλυψης;\nΗ θεωρία της χιλιετίας: Πώς ερμηνεύονται τα χίλια έτη της Αποκάλυψης;\nΗ διατύπωση της θεωρίας περί χιλιετούς βασιλείας των Δικαίων οφείλεται σε εσφαλμένη ερμηνεία του εικοστού κεφαλαίου της Αποκάλυψης. Το δέκατο ένατο κεφάλαιο του ιερού βιβλίου κλείνει με τη ρίψη του Θηρίου και του Ψευδοπροφήτου στη λίμνη του πυρός ( Απ. 19,17-21). Στο εικοστό κεφάλαιο, που ακολουθεί, περιγράφεται η χιλιετής φυλάκιση του Σατανά και η βασιλεία των δικαίων γι’ αυτό το χρονικό διάστημα. Μετά τα χίλια έτη της βασιλείας των δικαίων, ο Σατανάς λύεται, συνάσσει τα έθνη Γωγ και Μαγώγ και επιτίθεται κατά της πόλης των Αγίων. Πυρ κατεβαίνει απ’ τον ουρανό και κατακαίει αυτόν και τα έθνη που συμμάχησαν μαζί του. Ο Σατανάς ρίπτεται στη λίμνη που καίγεται με πυρ και θείον. Αυτή ακριβώς η θέση της περικοπής στο κείμενο ξεγέλασε κάποιους ερμηνευτές που θεώρησαν πως τα γεγονότα που περιγράφονται στο 20ο κεφάλαιο θα συμβούν μετά τα όσα περιγράφονται στο 19ο κεφάλαιο. Παρερμηνεύοντας και άλλες αναφορές της Αγίας Γραφής, όπως π.χ. τις σχετικές με τη δεύτερη Ανάσταση ή τον δεύτερο θάνατο, και συνδυάζοντας διάφορα αγιογραφικά χωρία, υποστήριξαν την θεωρία περί εγκόσμιας χιλιετούς βασιλείας.\nΟ πρώτος, που διετύπωσε τη θεωρία της χιλιετίας, ήταν ο αιρετικός Κήρινθος, αυτός, όμως, που τη διέδωσε ευρύτερα μέσα στους κόλπους της Εκκλησίας ήταν ο Παππίας. Σύμφωνα με τον Ευσέβιο, ο Παππίας, ενώ ήταν αρχαίος μαθητής, δεν ήταν ιδιαίτερα έξυπνος. Η μικρόνοιά του τον οδήγησε στη διατύπωση και κάποιων εσφαλμένων θέσεων, οι οποίες, λόγω της παλαιότητας και της θέσης του ως μαθητού των μαθητών του Χριστού, θεωρήθηκαν έγκυρες και διαδόθηκαν. Στη συνέχεια, ο Αιγύπτιος επίσκοπος Νέπως και άλλοι διετύπωσαν παρόμοιες θέσεις. Ωστόσο, πρέπει να επισημανθεί πως ποτέ η χιλιετία δεν υπήρξε η μόνη εσχατολογική θέση. Ακόμη και στους πρώτους εκκλησιαστικούς χρόνους, παράλληλα με τη θεωρία της χιλιετίας, κηρυσσόταν και η ορθή εσχατολογική διδασκαλία. Επίσης, δεν είναι άσκοπο να σημειωθεί πως η θεωρία της χιλιετίας διατυπώθηκε και ως αντίδραση σε διδασκαλίες που περιφρονούσαν την ύλη και το ανθρώπινο σώμα. Στην άποψη περί χιλιετίας αντέδρασαν, κυρίως, οι Ωριγένης, Άγιος Διονύσιος Αλεξανδρείας και, αργότερα οι Άγιοι Επιφάνιος, Αυγουστίνος, Ιερώνυμος αλλά και πολλοί άλλοι. Τελικά, η Εκκλησία απέρριψε την υπόθεση της χιλιετίας και, μάλιστα, διετύπωσε την ορθή διδασκαλία για το τέλος του κόσμου στο σύμβολο της πίστεως με την προσθήκη των λόγων « οὗ τῆς βασιλείας οὐκ ἔσται τέλος ».\nΠολλά επιχειρήματα διατυπώθηκαν για να ανατρέψουν τη θεωρία της χιλιετίας. Κατ’ αρχήν, υποστηρίχτηκε πως δεν έχει ισχυρή αγιογραφική βάση. Στηρίζεται σε μία μόνο περικοπή, το εικοστό κεφάλαιο της Αποκάλυψης. Δεν υπάρχουν άλλες γραφικές μαρτυρίες που να την ενισχύουν. Σύμφωνα με άλλα χωρία της Αγίας Γραφής, η Βασιλεία του Θεού, που έρχεται με την Β΄ Παρουσία του Χριστού, δεν θα έχει τέλος. Η συντέλεια του κόσμου και η Β΄ Παρουσία του Κυρίου συμβαίνουν ταυτόχρονα και ακολουθεί η αιώνια Βασιλεία του Θεού.\nΕξάλλου, για τη μοναδική περικοπή της Αποκάλυψης, στην οποία στηρίχτηκε η χιλιαστική δοξασία, τελικά, επικράτησε η αλληγορική ερμηνεία. Ο Άγιος Διονύσιος Αλεξανδρείας αγωνίστηκε κατά της χιλιαστικής ερμηνείας της Αποκάλυψης. Ο Άγιος Αυγουστίνος ανέτρεψε τη θεωρία της χιλιετίας στην Πολιτεία του Θεού. Ο Άγιος Ιερώνυμος στην διόρθωση της ερμηνείας του Αγίου Βικτωρίνου στην Αποκάλυψη παρέλειψε το κείμενο που αναφερόταν στη χιλιετία και το αντικατέστησε με άλλο που δίνει ορθόδοξη ερμηνεία των σχετικών χωρίων. Επίσης, σύμφωνα με την Πατερική Παράδοση, δεν μπορούμε να μιλάμε για χρονική διαδοχή των γεγονότων που περιγράφονται στην Αποκάλυψη. Αυτό είναι κάτι που επισημαίνουν οι άγιοι Βικτωρίνος και Ιερώνυμος και επαναλαμβάνεται στην Πατερική ερμηνευτική παράδοση της Αποκάλυψης. Βέβαια, ο Άγιος Βικτωρίνος, όπως ήδη αναφέραμε, ερμήνευσε χιλιαστικά τη συγκεκριμένη περικοπή. Ωστόσο, η χιλιαστική του ερμηνεία διορθώθηκε, για να παραθεωρηθεί τελείως στη συνέχεια.\nΤο βασικό σφάλμα των υποστηρικτών των χιλιαστικών δοξασιών είναι η εφαρμογή της κυριολεκτικής ερμηνείας σε μια περικοπή που είναι εμφανές πως πρέπει να ερμηνευτεί αλληγορικά. Ο Άγιος Εφραίμ, επικρίνοντας την πείσμονα επιμονή τους στην κυριολεκτική ερμηνεία των χιλίων ετών αυτής της περικοπής, επισημαίνει με κάποια αγανάκτηση πως αν τα περισσότερα, απ’ όσα γράφει ο Ιωάννης στην Αποκάλυψη, τα είπε « ἐν παραβολῇ καὶ αἰνίγματι », τότε και τα χίλια έτη τα ανέφερε συμβολικά. Και, απευθυνόμενος προς τους οπαδούς του χιλιασμού, γράφει: « Αλλά εσύ απαιτείς από μένα την αναφορά των χιλίων ετών; Και εγώ θα απαιτήσω από σένα τη λυχνία, τη λευκή ψήφο, τη χλιαρή πόση και τον εμετό που ανέφερε συμβολικά απευθυνόμενος στις επτά εκκλησίες. Αν μου ζητάς εξηγήσεις για την πρώτη ανάσταση των χιλίων ετών και εγώ θα σου ζητήσω εξηγήσεις για τον ωχριούντα ίππο… ». Και συνεχίζει: « Δὸς μοὶ τὰς ἑπτὰ φιάλας καὶ λάβε τὰ χίλια ἔτη. Ἀπόδειξον γυναίκα εἶναι πόλιν, καγὼ σοὶ περὶ τῶν χιλίων ἐτῶν παρέξομαι ἀπόδειξιν… Μὴ πόλις γεννᾶ; Μὴ γεννήσασα γίνεται Ἰερουσαλήμ; Μὴ θηρίον ἐστὶν ὁ ἄνθρωπος τῆς ἀνομίας; ».\nΈνα άλλο πρόβλημα, που επισημαίνει ο Άγιος Εφραίμ, είναι πως, αν δεχθούμε αυτή τη θεωρία, δημιουργείται πρόβλημα και σε διάφορα άλλα θέματα από διδασκαλίες που σχετίζονται μ’ αυτήν. Σύμφωνα με τις χιλιαστικές αντιλήψεις, υπάρχουν δύο θάνατοι, δύο αναστάσεις και δύο ημέρες κρίσης. Άλλοι Χριστιανοί θα είναι στον ουρανό, άλλοι στον Παράδεισο και άλλοι στην Ιερουσαλήμ. Δημιουργείται ένα, πραγματικά, ευφάνταστο σενάριο.\nΗ σωστή ερμηνεία της περικοπής είναι η εξής: Το δέσιμο του Σατανά είναι η μείωση της δύναμης του Σατανά με την πρώτη Παρουσία του Κυρίου. Το λύσιμο είναι η έλευση του Αντιχρίστου. Στην ευρύτερη χριστιανική γραμματεία επαναλαμβάνεται η ίδια θέση, καθώς οι Οικουμένιος, Ανδρέας και Αρέθας, απορρίπτουν τη θεωρία της χιλιετούς βασιλείας των δικαίων. Η χιλιετής βασιλεία είναι το διάστημα που θα μεσολαβήσει μεταξύ της ενανθρώπησης του Κυρίου και της έλευσης του Αντιχρίστου. Ο Αρέθας Καισαρείας γράφει χαρακτηριστικά: « Ὅτι μὲν οὖν οὐδὲν τούτων ἡ Ἐκκλησία δέδεκται, περιττόν ἐστὶ καὶ λέγειν. Ἡμεῖς τοίνυν ἀκούοντες τοῦ Κυρίου πρὸς τοὺς Σαδδουκαίους λέγοντος, ὅτι ὡς ἄγγελοι τοῦ Θεοῦ ἐν οὐρανῷ, οὕτως οἱ δίκαιοι ἔσονται, καὶ τοῦ Ἀποστόλου φήσαντος, ἡ βασιλεία τοῦ Θεοῦ οὐκ ἔστι βρῶσις καὶ πόσις, τὸν τοῦ Εὐαγγελικοῦ κηρύγματος χρόνον τὴν χιλιετίαν ἐξελάβομεν ».\nΣτην απόρριψη της θεωρίας της χιλιετίας συνέβαλε και το ότι οι οπαδοί της έδιναν σ’ αυτή μια μάλλον υλική διάσταση. Επίσης, η χιλιετία συνδέθηκε με χριστολογική αίρεση, που μείωνε το πρόσωπο του Ιησού Χριστού, αφού, σύμφωνα με πολλούς οπαδούς αυτής της αίρεσης, ο Χριστός, μετά το τέλος της χιλιετίας, θα έπαυε να βασιλεύει. Αυτή η σύνδεση υπήρξε και η κύρια αιτία της σχετικής αναφοράς στο σύμβολο της πίστεως. Τέλος, θεωρήθηκε πως η διδασκαλία της χιλιετίας προετοιμάζει και την έλευση του Αντιχρίστου.\nΑναρτήθηκε από Christos στις 7:53 μ.μ.


Με ισοπαλία (2-2) έκλεισε τους εντός έδρας αγώνες για το 2005 η Skoda Ξάνθη απέναντι στην Καλλιθέα\nΔεν μπόρεσε να κλείσει με νίκη τους εντός έδρας αγώνες για το 2005 η Skoda Ξάνθη παραχωρώντας ισοπαλία με 2-2 στην Καλλιθέα η οποία απέσπασε έναν πολύτιμο βαθμό για την υπόθεση παραμονή. Αυτή ήταν η δεύτερη συνεχόμενη εντός έδρας ισοπαλία για το συγκρότημα του Γιάννη Ματζουράκη.\nΗ απουσία του Λουτσιάνο μπορεί πριν το παιχνίδι να φάνταζε ως πρόβλημα για την Skoda Ξάνθη, ωστόσο με την έναρξη του αγώνα αυτή η ιδέα εξαφανίστηκε. Και αυτό γιατί μόλις στο 9' ο Μπαϊκαρά κέρδισε φάουλ έξω από την περιοχή της Καλλιθέας, το εκτέλεσε άψογα ο Ντε Ματία και έστειλε τη μπάλα στα δίχτυα του Μπαρτζώκα, ανοίγοντας το σκορ για τους γηπεδούχους. Μετά το γκολ, ο ρυθμός της Σκόντα έπεσε, καθώς οι παίκτες του Ματζουράκη περιορίστηκαν σε κυκλοφορία της μπάλας στο χώρο του κέντρου. Η Καλλιθέα από την πλευρά της προσπάθησε με μακρινά σουτ κυρίως να απειλήσει τον Πιζανόφσκι, αλλά ο γκολκίπερ των ακριτών δεν αντιμετώπισε προβλήματα.\nΣτο πρώτο ημίχρονο η Skoda Ξάνθη μπήκε δυνατά στον αγωνιστικό χώρο και προσπάθησε από νωρίς να αναλάβει τον έλεγχο του ρυθμού της αναμέτρησης. Από την άλλη μεριά, η Καλλιθέα εμφανίστηκε με «σφιχτή» αμυντική γραμμή και εμφανή διάθεση να χτυπήσει στις αντεπιθέσεις.\nΟι γηπεδούχοι ευτύχησαν να προηγηθούν από πολύ νωρίς, όταν στο 9ο λεπτό ο Μπαϊκαρά κέρδισε ένα φάουλ έξω από την περιοχή των φιλοξενούμενων και ο Ντε Ματία (φωτογραφία) )που ανέλαβε την εκτέλεση με πολύ ωραίο τρόπο έστειλε την μπάλα στα δίχτυα. Από εκείνο το σημείο και μετά οι δυο ομάδες περιορίστηκαν κυρίως σε ένα παιχνίδι κέντρου, με αρκετές λάθος πάσες ενώ και το κρύο που υπήρχε στην περιοχή δεν επέτρεπε στους ποδοσφαιριστές να αποδώσουν καλό ποδόσφαιρο.\nΗ Καλλιθέα ξεκίνησε δυνατά στην επανάληψη και έφερε το παιχνίδι στα ίσα στο 56ο λεπτό όταν ο Λαζανάς με ωραίο τρόπο βρήκε τον Κουτσοσπύρο μέσα στην περιοχή της Skoda Ξάνθης και εκείνος με ωραίο τρόπο έγραψε το 1-1.\nΤο γκολ των φιλοξενουμένων έδειξε να αφυπνίζει τους γηπεδούχους, οι οποίοι ανέβασαν ρυθμό και μέσα σε έξι λεπτά επανέκτησαν το προβάδισμα. Ήταν το 62ο λεπτό όταν ο Παπαδημητρίου έκανε τη σέντρα από δεξιά και ο Λαμπριάκος με δυνατή κεφαλιά, νίκησε τον Μπαρτζώκα και έγραψε το 2-1 για την Skoda Ξάνθη.\nΗ χαρά των γηπεδούχων ήταν εφήμερη, ωστόσο, καθώς μόλις τρία λεπτά αργότερα ο Κουτσοσπύρος και πάλι με ωραίο τρόπο, ξεπέρασε τους αμυντικούς της Ξάνθης και με ωραίο σουτ έγραψε το 2-2. Από εκείνο το σημείο και μετά, ο αγώνας απέκτησε μορφή ρώσικης ρουλέτας, με τις δυο ομάδες να δημιουργούν καλές φάσεις, ωστόσο, το αποτέλεσμα έμεινε αναλλοίωτο, με την Καλλιθέα τελικά να πανηγυρίζει ένα υπερπολύτιμο εκτός έδρας βαθμό σε μια δύσκολη έδρα.\nΔιαιτητής ήταν ο Πολατιάν από την Πέλλα. Κιτρίνισε τους Παπαδημητρίου – Μπαρτζώκα , Κουλακιώτη ενώ απέβαλε με δύο κίτρινες τον Κουτσοσπύρο.\nSkoda Ξάνθη (Ματζουράκης): Πιζανόφσκι, Παπαδημητρίου, Ζαπρόπουλος, Εμερσον (66' Λέο Μινέιρο), Λαμπριάκος, Αντζας, Παβιό, Γαρπόζης (75' Καζάκης), Μπαϊκαρά, Τοροσίδης, Ντε Ματία (57' Λάφατα).\nΚαλλιθέα (Ντουμιτρέσκου): Μπαρτζώκας, Γκεοργκίεφ (46' Πασάς), Τσιώλης, Καρατζάς, Κουλακιώτης, Βενέτης, Γιάντσεφ, Πέτκοβιτς, Λαζανάς (90' Βόκολος), Κουτσοσπύρος, Σιλά (68' Τελκίνσκι).\nΓιάννης Μαντζουράκης: «Για να είμαστε μεγάλη ομάδα, όπως λέτε όλοι, δεν πρέπει να ψάχνουμε δικαιολογίες. Σήμερα ήταν το χειρότερο παιχνίδι από την ημέρα που ανέλαβα την ομάδα. Τίποτα δεν λειτούργησε σωστά. Ο κόσμος έχει αυξημένες απαιτήσεις από εμάς. Κάναμε αρκετά λάθη αλλά κανείς δεν πρέπει να πυροβολήσει τους παίκτες. Στην μεσαία γραμμή κάναμε πολλά λάθη και δεν μπορέσαμε να πιάσουμε ένα καλό ρυθμό στο παιχνίδι. Και τα δυο γκολ που δεχθήκαμε ήταν από προσωπικά λάθη που σίγουρα μπορούσαμε να αποφύγουμε».\nΓιάννης Παπαδημητρίου: «Η καλή ομάδα που όλοι λέτε σήμερα δεν ήταν σε αυτό το γήπεδο. Δεν παίξαμε καλά και αν δεχόμαστε τέτοια γκολ δεν μπορούμε να περιμένουμε περισσότερα. Ήμαστε όλοι στεναχωρημένοι για την εμφάνιση αλλά πρέπει να κοιτάξουμε μπροστά»


Juliette Gréco: Ένας από τους μεγάλους μύθους της Γαλλίας | Cat Is Art\nJuliette Gréco: Ένας από τ ...\n24 Σεπτεμβρίου 2020 Κάρτα Μνήμης Αποστολή σε φίλο Εκτύπωση\nΈφυγε από τη ζωή η γυναίκα που υπήρξε μούσα ποιητών και γοήτευσε μεγάλες προσωπικότητες όπως οι Μάιλς Ντέιβις, Μισέλ Πικολί, Σερζ Γκενσμπούρ κ.α.\nΜια εμβληματική φυσιογνωμία της γαλλικής τέχνης, που ενέπνευσε πολλούς μεγάλους ποιητές, ταυτίστηκε με την έννοια του υπαρξισμού και αποτέλεσε σύμβολο της Αριστεράς, η μυθική τραγουδίστρια και ηθοποιός Ζιλιέτ Γκρεκό, αποχαιρέτησε τη ζωή, σε ηλικία 93 ετών, έχοντας ζήσει μια ζωή γεμάτη και πλούσια σε εμπειρίες.\nΗ προσωπική της ζωή υπήρξε τόσο φλογερή όσο και η προσωπικότητά της. Την ερωτεύτηκαν πολλοί αλλά εκείνη παντρεύτηκε τον Γάλλο σταρ Μισέλ Πικολί ενώ είχε επίσης σχέσεις με τον κορυφαίο Αμερικανό μουσικό Μάιλς Ντέιβις, τον γοητευτικό – άσχημο Γάλλο τραγουδοποιό Σερζ Γκενσμπούρ και άλλες σπουδαίες προσωπικότητες. Κάποιοι, μάλιστα, επέμεναν, πως στην απίστευτη γοητεία της είχε υποκύψει και ο κορυφαίος φιλόσοφος και συγγραφέας Αλμπέρ Καμί.\nΦανατική και διαχρονική οπαδός της μποέμ κουλτούρας εξέφρασε, μέσα από την αισθησιακή φωνή της και κυρίως μέσα από τον τρόπο ζωής της, την ελευθερία, την ανεξαρτησία των γυναικών και τη διάλυση κάθε είδους ταμπού. Έτσι, ελεύθερα και με πάθος έζησε όλα της τα χρόνια, με μια φλόγα πρωτόγνωρη που παρέμενε αναμμένη μέχρι το τέλος της και την έκανε να ακτινοβολεί.\nΑνάμεσα στις μεγαλύτερες επιτυχίες του προσωπικούς της ρεπερτορίου ήταν τα τραγούδια «Je jouais sous un banc», «Amsterdam», «Tard», «La javanaise», «J’arrive», «Les Feuilles Mortes», «Couvre-feu», ενώ ιδιαίτερα επιτυχημένες ήταν και οι εμφανίσεις της στον κινηματογράφο και την τηλεόραση.\nΗ Ζιλιέτ Γκρεκό υπήρξε φανατική οπαδός και ταυτόχρονα σύμβολο της μποέμ κουλτούρας.\n«Θέλω να φύγω όρθια, με τη μεγαλύτερη κομψότητα που υπάρχει» είχε δηλώσει χαρακτηριστικά η ίδια πριν από περίπου μία πενταετία, με αφορμή την έναρξη μιας ακόμη παγκόσμιας περιοδείας. Και τελικά τα κατάφερε. Σήμερα περνά στην ιστορία ως μία από τις πιο κομψές και δυναμικές γυναίκες που «γέννησε» το παγκόσμιο καλλιτεχνικό στερέωμα.\nΟ ζηλιάρης πιανίστας της Γκρεκό και η γνωριμία της με τον Γιάννη Σπανό\nΥπήρξε η πλέον σημαντική συνεργασία του Γιάννη Σπανού, όταν ο συνθέτης διέπρεπε στο Παρίσι. Η Juliette Gréco ήταν μία από τις πιο κεντρικές φυσιογνωμίες του μεταπολεμικού γαλλικού chanson, η οποία διετέλεσε και μούσα της παρέας του φιλοσοφικού ρεύματος των -υπό τον Jean-Paul Sartre- υπαρξιστών.\nΑς δούμε όμως πώς ο ίδιος ο Σπανός θυμόταν αυτή την περίοδο: «Η γνωριμία μου με την Juliette Gréco ήταν περιπετειώδης: είχα γράψει κάποια τραγούδια τα οποία πίστευα ότι ταιριάζουν στη φωνή της και προσπαθούσα να την πλησιάσω.\nΟ Γιάννης Σπανός με τη Ζιλιέτ Γκρεκό.\nΌμως για ένα μεγάλο χρονικό διάστημα, κάθε φορά που επικοινωνούσα με το σπίτι της, απαντούσε στο τηλέφωνο μια αντρική φωνή που, μόλις άκουγε το όνομά μου, έβρισκε πάντα μια δικαιολογία και δεν μου την έδινε. Μια μέρα όμως έτυχε να σηκώσει το τηλέφωνο η ίδια. Αφού μου είπε ότι γνώριζε ήδη αρκετά τραγούδια μου και με εκτιμούσε, μου έκλεισε αμέσως ραντεβού.\nΠήγα λοιπόν στο σπίτι της, ένα φανταστικό σπίτι. Αυτό το πρώτο βράδυ φάγαμε μαζί με τον Michel Piccoli και την Françoise Sagan, οι οποίοι ήταν επίσης καλεσμένοι. Εγώ ήμουνα πολύ «ψαρωμένος» βέβαια, αν και η ομήγυρη με δέχτηκε πολύ φιλικά.\nΕκείνη την εποχή κάπνιζα, όμως παντού γύρω μου έβλεπα τόσα κρύσταλλα που δεν μπορούσα να καταλάβω ποιο είναι τασάκι και ποιο βάζο πολυτελείας. Άσε που στο τραπέζι υπήρχαν ένα σωρό μαχαιροπήρουνα και δεν ήξερα ποιο να πάρω, περίμενα να δω τι θα κάνουν οι άλλοι.\nΗ Gréco μου είπε πως εκείνος που σήκωνε το τηλέφωνο ήταν ο πιανίστας της και πως μόλις έμαθε ότι δεν με έφερνε σε επαφή μαζί της τον έδιωξε. Είναι γραμμένο και στην αυτοβιογραφία της αυτό. Μου είπε ακόμα ότι της άρεσε ο μελωδικός μου τρόπος και ότι θα ήθελε να ερμηνεύσει τραγούδια μου».\nΗ συνεργασία του Γιάννη Σπανού με την Juliette Gréco απέφερε καταρχάς δύο τραγούδια (Frère Jacques και Sixsoldats) που κυκλοφόρησαν το 1968, αλλά και έναν ολόκληρο δίσκο LP που περιλάμβανε δώδεκα τραγούδια σε στίχους Γάλλων ποιητών (Paul Verlaine, Louis Aragon, Paul Eluard, Robert Desnos, Maurice Maeterlinck, Marie Noël, Pierre Seghers κ.ά.) και κυκλοφόρησε το 1969 με τον τίτλο Complainte amoureuse.\nΗ Μαρία Κάλλας εδώ με την Γκρεκό. Πάντα η μεγάλη ντίβα παρακολουθούσε τα ρεσιτάλ της διάσημης Γαλλίδας\nΠανέμορφη, υπερταλαντούχα, ασυμβίβαστη, διέγραψε μια τεράστια διεθνή καριέρα καταφέρνοντας να μαγέψει σπουδαίες προσωπικότητες όπως η Μαρία Κάλλας, ο Ζαν Κοκτό και η Σιμόν ντε Μπουβουάρ, οι οποίοι υπήρξαν αφοσιωμένοι θαυμαστές της.\nΤο 2015 η Γκρεκό είχε εμφανιστεί ζωντανά στην Αθήνα, στο «Παλλάς», πενήντα ολόκληρα χρόνια μετά την παρθενική της εμφάνιση στη χώρα μας, στην ιστορική «Αθηναία» το 1965.\nΝτυμένη σχεδόν πάντα στα μαύρα, με μαύρα μαλλιά, λευκό μέικ-απ και μακριές ψεύτικες βλεφαρίδες, η ιέρεια του υπαρξισμού μαγνήτιζε το κοινό της. Επιτομή της κομψότητας και της ελευθερίας, η επαναστάτρια Ζιλιέτ Γκρεκό έγινε διάσημη στο μεταπολεμικό Παρίσι τραγουδώντας μερικά από τα χαρακτηριστικότερα τραγούδια του γαλλικού chanson. Έπειτα από μια σταδιοδρομία εξήντα χρόνων ηχογράφησε ένα άλμπουμ με μουσικούς του χιπ χοπ, ενώ τα τελευταία χρόνια παρουσίασε καινούργια τραγούδια που είναι όλα εμπνευσμένα από τις γέφυρες του Παρισιού.\n«Είμαι πια μια πολυβραβευμένη γυναίκα και το απολαμβάνω. Το μόνο παράξενο είναι ότι εκλείπουν οι άνθρωποι της ηλικίας μου. Μερικοί φίλοι μου είναι 60αρηδες, άλλοι στα 70 αλλά κανένας δεν είναι τόσο μεγάλος όσο εγώ», είπε πρόσφατα στην εφημερίδα Ντι Τσάιτ με την ευκαιρία της γερμανικής έκδοσης της καινούργιας της βιογραφίας με τίτλο «Έτσι είμαι εγώ».\nΓεννήθηκε στις 7 Φεβρουαρίου του 1927 στο Μονπελιέ. Ήταν κόρη ενός Κορσικανού αστυνομικού και μιας Γαλλίδας από το Μονπελιέ που δούλευε στην αντίσταση. Την περίοδο της γερμανικής κατοχής η Ζιλιέτ, η οποία θα κατακτούσε αργότερα τη μουσική σκηνή, το θέατρο και τον κινηματογράφο, έζησε για ένα διάστημα σε στρατόπεδο συγκέντρωσης και στα δεκατέσσερα παράτησε το σχολείο για να «σπουδάσει» στα μπιστρό και τα καμπαρέ του Σεν Ζερμέν. Όταν διάβαζε Σαρτρ και Μποβουάρ δεν καταλάβαινε τίποτα, όλοι όμως οι καλλιτέχνες και οι διανοούμενοι εκείνης της εποχής ήταν φίλοι της. Ο Σαρτρ μάλιστα ήταν αυτός που την έπεισε να ασχοληθεί με το τραγούδι.\nΜανιώδης καπνίστρια, με ένα βιβλίο κάτω από τη μασχάλη και πάντα ντυμένη με ανδρόγυνα ρούχα έγινε το μοντέλο της μεταπολεμικής γενιάς για μια ζωή ενάντια στο κατεστημένο. «Η Μαρλέν Ντίτριχ φορούσε παντελόνια ήδη από τη δεκαετία του 1930, αλλά ήταν κομψά, ραμμένα από τη Σανέλ. Εγώ φορούσα από ανάγκη τα παντελόνια των συγκατοίκων μου στην πανσιόν που ζούσα μετά τον πόλεμο. Και αργότερα όταν έβγαλα λίγα λεφτά αγόρασα ένα μαύρο παντελόνι και ένα μαύρο πουλόβερ», είχε πει.\nΌσο για το μικρό μαύρο φόρεμα με το οποίο έγινε διάσημη τραγουδώντας το χρωστάει στον σκηνοθέτη Νίκο Παπατάκη, που είχε το καμπαρέ «ροζ ρουζ» -στέκι υπαρξιστών φιλοσόφων και διανοουμένων όπως οι Σαρτρ, Μποβουάρ, Ζενέ, Κοκτό, Πρεβέρ κ.α. «Δεν μπορείς να τραγουδήσεις έτσι», της είπε ο Παπατάκης. Την πήγε, λοιπόν, στην μπουτίκ του Μπαλμέν που είχε εκπτώσεις και της αγόρασε ένα απλό μαύρο φόρεμα με μια τεράστια χρυσή τρέσα, την οποία η Ζιλιέτ ξήλωσε με το ψαλιδάκι των νυχιών.\nΕκτός από τις διάσημες φιλίες της, η ερωτική ζωή της επίσης δεν πέρασε απαρατήρητη. Η σχέση της με τον κινηματογραφικό παραγωγό Ντάριλ Ζανούκ, οι γάμοι της με τους ηθοποιούς Φιλίπ Λεμέρ -το 1954 απέκτησαν μια κόρη- και Μισέλ Πικολί και ο πιο πρόσφατος με τον νεότερό της πιανίστα Ζεράρ Ζουανέ, και φυσικά η σχέση της με τον κορυφαίο της τζαζ Μάιλς Ντέιβις τράβηξαν πολλές φορές επάνω της τα φώτα της δημοσιότητας.\nΜε τον Μισέλ Πικολί\nΤα τελευταία χρόνια η παρουσία της υπήρξε διακριτική. Πάλευε με τον καρκίνο και φυσικά τα κατάφερε γιατί μια γυναίκα με τη δική της ιδιοσυγκρασία δεν το βάζει κάτω. «Θεώρησα τον καρκίνο μου ως ένα δυσάρεστο εμπόδιο. Όχι σαν βέβαιο θάνατο», δήλωσε στη γαλλική “Ζουρνάλ ντι Ντιμάνς”.\nΜε τον Κοκτό\nΟ Ζαν Πολ Σαρτρ τον ρώτησε γιατί δεν την παντρεύτηκε. Κι εκείνος απάντησε πως την αγαπούσε πάρα πολύ για να θέλει να την κάνει δυστυχισμένη. «Πράγμα που όμως δεν είχε να κάνει με απιστίες και Δονζουανισμούς, ήταν απλά θέμα χρώματος», είπε η Ζιλιέτ Γκρεκό σε μια συνέντευξη στην Γκάρντιαν για τη γνωριμία της με τον Μάιλς Ντέιβις. Ήταν όμως κι εκείνος ρατσιστής. «Μια μέρα θα έχω μια λευκή Ρολς και έναν λευκό σοφέρ» της είχε πει κάποτε και ερωτεύτηκε μια λευκή.\nΓνωρίστηκαν το 1948 στο Παρίσι, όταν ο 22χρονος Μάιλς έπαιξε για πρώτη φορά στην αίθουσα Πλεγιέλ. Δεν υπήρχαν θέσεις -αλλά και να υπήρχαν η Ζιλιέτ δεν είχε λεφτά να αγοράσει εισιτήριο. Έτσι παρακολούθησε τη συναυλία από το θεωρείο της Μισέλ Βιάν, της γυναίκας του Μπορίς, που την είχε πάρει υπό την προστασία της. «Έβλεπα το προφίλ του, πραγματικός Τζιακομέτι, ένα πρόσωπο μεγάλης ομορφιάς. Δεν μιλάω καν για την ιδιοφυΐα του: δεν χρειαζόταν να είναι κανείς ειδικός της τζαζ για να εντυπωσιαστεί. Υπήρχε μια ασυνήθιστη αρμονία ανάμεσα στον άνθρωπο, το όργανο και τον ήχο – ήταν συγκλονιστικό», είχε πει. Το ίδιο βράδυ έφαγαν μαζί με μια μεγάλη παρέα σε ένα ελληνικό εστιατόριο και ερωτεύτηκαν σφοδρά, αν και εκείνος δεν μιλούσε γαλλικά ούτε εκείνη αγγλικά. «Δεν έχω ιδέα πώς τα καταφέραμε να συνεννοηθούμε. Το θαύμα του έρωτα».\nΤο γιατί δεν την πήρε μαζί του στην Αμερική το κατάλαβε μερικά χρόνια αργότερα όταν έμενε σε μια σουίτα του Γουόλντορφ Αστόρια και τον κάλεσε για φαγητό. Η έκφραση στο πρόσωπο του μετρ ντ’ οτέλ τα έλεγε όλα. Τους σέρβιραν δύο ώρες αργότερα, σχεδόν τους πέταξαν τα πιάτα στα μούτρα. Στις 4 η ώρα το πρωί ο Μάιλς της τηλεφώνησε κλαίγοντας: «Δεν θέλω να σε ξαναδώ εδώ, σε μια χώρα όπου αυτό το είδος της σχέσης είναι αδύνατο». Παρ’ όλα αυτά δεν σταμάτησαν να επικοινωνούν. Για τελευταία φορά συναντήθηκαν το 1991 στο σπίτι της όπου ο Μάιλς την επισκέφθηκε λίγους μήνες πριν πεθάνει.\nΕιρήνη ΑϊβαλιώτουJuliette Gréco: Ένας από τους μεγάλους μύθους της Γαλλίας 09.24.2020


Dalla Corte Zero: μια νέα εσπρεσομηχανή με στιλ | coffeemag.gr\nΕίναι κομψή, με γοητευτικές γραμμές και με νέα πατενταρισμένη τεχνολογία. Είναι η νέα μηχανή espresso της Dalla Corte.\nΊσως κάποιος θα μπορούσε να την χαρακτηρίσει ως την Lamborghin της Dalla Corte λόγω της πολυτελούς αισθητικής της με το κομψό χρώμιο, τις στρογγυλεμένες γωνίες και τις ψηφιακές οθόνες αφής. Όμως, η εσπρεσομηχανή Zero είναι πολλά παραπάνω. Η γοητευτική της εμφάνιση είναι το λιγότερο συναρπαστικό στοιχείο που μπορεί να βρει σε αυτή ένας έμπειρος barista. H Zero διαθέτει τον κατοχυρωμένο με δίπλωμα ευρεσιτεχνίας μηχανισμό Digital Flow Regulator. Είναι ένα εύχρηστος, σύγχρονος μηχανισμός που επιτρέπει σε κάθε χρήστη της μηχανής να ελέγχει τον ρυθμό ροής του espresso με πολύ υψηλή ακρίβεια.\nΟ έλεγχος του ρυθμού ροής μιας δόσης espresso βοηθάει σε μεγάλο βαθμό τους baristi να μπορέσουν να αναδείξουν το προσεγμένο καβούρδισμα ενός καφέ καθώς και τα τονίσουν τα ιδιαίτερα γευστικά και αρωματικά χαρακτηριστικά του. Ακόμα η Zero διαθέτει μερικά επιπλέον χαρακτηριστικά που θα την κάνουν περισσότερο αγαπητή. Όπως για παράδειγμα, τα ανεξάρτητα κρουπ που διαθέτουν επιβλητική χωρητικότητα 0,75 ml για να εξασφαλίσουν ακρίβεια στην θερμοκρασία νερού έως και 2 λεπτά και η ψηφιακή οθόνη αφή. Τέλος έρχεται σε μια βιώσιμη, οικολογική συσκευασία χωρίς πλαστικό.\nΗ εταιρία Dalla Corte που ξεκίνησε το 2001 από τους Bruno, Paolo και Elsa Dalla Corte, μια οικογένεια που λατρεύει τον καφέ, είναι αρκετά ενθουσιασμένη για το καινούργιο της «παιδί» και έχει ήδη ξεκινήσει τις επιδείξεις από τις 24 Μαΐου για να την γνωρίσουμε καλύτερα.


Ακυβέρνητος: Οι κυριότερες ειδήσεις Νο2\nΗ ειδησεογραφία της εβδομάδας που πέρασε σε αντίστροφη μέτρηση:\nΟ πρώην πρόεδρος του Ολυμπιακού Βόλου Αχιλλέα Μπέος κατέφυγε στην Ύπατη Αρμοστεία Ανθρωπίνων Δικαιωμάτων του ΟΗΕ ζητώντας την αποφυλάκισή του.\nΚοίτα βρε φίλε μου πως εννοούν μερικοί τα “ανθρώπινα δικαιώματα”!\nΣε λάθος όργανο κατέφυγες κύριε τέως. Καλύτερα να απευθυνθείς στην Ύπατη Αρμοστεία Ποδοσφαιρικής Παράγκας.\nΟι αγρότες επιστρέφουν στους δρόμους από τη Δευτέρα.\nΆντε ντε! Είπα κι εγώ, θα μας στήσετε φέτος στο ραντεβού; Κι εμείς τι θα απογίνουμε χωρίς Μπούτα και Κοκκινούλη; Τι θα κάνουμε χωρίς τις απευθείας συνδέσεις με τον Αλμυρό, τις Μικροθήβες και τα διόδια των Μαλγάρων;\nΣωκράτης Ξυνίδης: “Δεν θα είμαι ξανά υποψήφιος αν παραιτηθεί ο Παπανδρέου”.\nΌχι ρε Σωκράτη, μη μας το κάνεις αυτό. Έχει ανέβει όλη η πολυκατοικία στη ταράτσα και απειλεί πως θα πέσει. Ξανασκέψου το. Θα σώσεις ζωές!\nΚ. Σημίτης: “Πολιτικά μοιραίο λάθος το μνημόνιο”.\nΚαλή θα ήταν και η αυτοκριτική κε Σημίτη. Έχεις κάνει και συ μοιραία πολιτικά λάθη. Πού’ντο πού’ντο το δαχτυλίδι…;\nΓ. Μιχελάκης: “Οι επισημάνσεις Προβόπουλου και Σημίτη δικαιώνουν τη ΝΔ”.\nΑπορία δική μου: αυτός τι παίρνει; Αυτό κατάλαβε από τα λόγια τους; Έχω την εντύπωση, και συνέντευξη της Τζούλιας να διάβαζε …θα καταλάβαινε το ίδιο.\nΣχέδιο υιοθέτησης του δολαρίου ως εθνικού νομίσματος της Ελλάδας.\nΣύμφωνα με το περιοδικό "Επίκαιρα" (ναι, αυτό που έγραψε για το σχέδιο δολοφονίας Καραμανλή του ανιψιού και άλλες πίπες) οι ΗΠΑ επεξεργάζονται σενάριο σύμφωνα με το οποίο σε περίπτωση εξόδου της Ελλάδας από το ευρώ να υιοθετηθεί το δολάριο ως εθνικό της νόμισμα.\nΝα υποψιαστώ πως γινόμαστε (και τυπικά) η 53η πολιτεία των ΗΠΑ;\nΟ κύβος ερρίφθη. Η νέα δραχμή θα είναι το …παλιό δολάριο !\nΈφοδος στα γραφεία της Standard & Poor's στο Μιλάνο από Ιταλούς καραμπινιέρους, παρουσία εισαγγελέα.\nΗ δίωξη οικονομικού εγκλήματος (Guardia di Finanza) κατάσχεσε υπολογιστές, σκληρούς δίσκους και έγγραφα των τριών αναλυτών του οίκου που εργάζονται στο Μιλάνο, με την κατηγορία ότι προσπάθησαν να χειραγωγήσουν την αγορά με «ανακριβείς, αναληθείς ή αβάσιμες κρίσεις που αφορούν την αξιοπιστία του οικονομικού και τραπεζικού συστήματος της χώρας».\nΝα σημειωθεί ότι ο Πρωθυπουργός Μόντι ούτε καν είχε ενημερωθεί !!!\nΕδώ στην Ελλάδα ακούει κανείς;;; Που αυτοί οι Οίκοι Ανοχής μας πήραν τα παντελόνια, τα σώβρακα, τις δουλειές μας, τα σπίτια, τις οικονομίες μας, τώρα ζητάνε μάτια και νεφρά!\nΤα νομοσχέδια SOPA και PIPA συζητούνται στο Κογκρέσο/Γερουσία των ΗΠΑ, στα πλαίσια της καταπολέμησης της διαδικτυακής πειρατείας και της προστασίας των πνευματικών δικαιωμάτων.\nΠολύς λόγος έγινε τη βδομάδα που πέρασε για τα μαλακονομοσχέδια SOPA και PIPA. Τελευταίες πληροφορίες αναφέρουν πως μετά το φόβο της καταψήφισης (είχε εναντιωθεί και ο Λευκός Οίκος) μπήκαν στο συρτάρι. Μάλλον αναμενόμενη εξέλιξη μετά τη παγκόσμια κατακραυγή, αλλά κύρια λόγω των σφοδρών αντιδράσεων από διαδικτυακούς κολοσσούς όπως Google, Wikipedia, Facebook, Wordpress και άλλων. Το πιθανότερο είναι να ήθελαν οι εμπνευστές τους να μετρήσουν αντιδράσεις και οι εταιρείες να δείξουν τα δόντια τους. Ίδωμεν…\n(Υ.Γ. Πραγματικά πιστεύουν οι εμπνευστές των νομοσχεδίων πως τα 100 δις. $ το χρόνο που λένε πως χάνουν οι εταιρείες, αν δεν υπήρχε η «πειρατεία» θα τα μάζευαν;)\nΑποκαλύφθηκε μεγάλο κύκλωμα τοκογλυφίας στη Θεσσαλονίκη.\nΣε αυτή την όμορφη παρέα συναντάς δικηγόρους, εφοριακούς, δημοσιογράφους, τραπεζικούς, μέχρι και …υπάλληλο ΠΑΕ! Όλοι υπεράνω πάσης υποψίας, στελέχη κομμάτων, «επώνυμοι», θεοσεβείς και ευυπόληπτοι.\nΜου φαίνεται θα αρχίσω να χάνω πάσα ιδέα για τους …επώνυμους.\n(Υ.Γ.: Τα σύννεφα της Ελλάδας θα έπρεπε να είναι από κόντρα-πλακέ. Να μη πέφτουμε τόσο εύκολα…)\nΟ εισαγγελέας Πεπόνης διερευνά τυχόν ποινικές ευθύνες Γ. Παπανδρέου και Γ. Παπακωνσταντίνου για τη διόγκωση του ελλείμματος.\nΜάλιστα! Κι εγώ μαζί σου κ. Πεπόνη. Μήπως όμως θα πρέπει να εξετάσεις και τις ποινικές ευθύνες Καραμανλή του ακαταλληλότερου και Αλογογκούφη του χειρότερου για το …μαγείρεμα του ελλείμματος.\nΑυτά τα δυο δεν συνδέονται;;;\nΑναρτήθηκε από Ακυβέρνητος στις Κυριακή, Ιανουαρίου 22, 2012


"ΠΑΤΡΟΤΗΣ": Το ξύλο δεν βγήκε από το παράδεισο\nΤο ξύλο δεν βγήκε από το παράδεισο\nΤα παιδιά έχουν μια τρομερή ικανότητα να σπρώχνουν τους γονείς τους στα όρια, χωρίς βέβαια να το θέλουν. Όμως υπάρχουν καλοί λόγοι για τους οποίους θα πρέπει να αποφεύγετε να χρησιμοποιείτε το ξύλο ως μέρος πειθαρχίας στο σπίτι. Ο ψυχολόγος Πάτροκλος Παπαδάκης, συνεργάτης του omorfamistika.gr τους εξηγεί.\nΔεν έχει κανένα αποτέλεσμα: Σύμφωνα με έρευνες τα παιδιά ηλικίας 7 ετών που έφαγαν ξύλο δεν τα αποτρέπει από το να δημιουργήσουν φασαρίες στα 17 τους. Επίσης, έχουν τις λιγότερες πιθανότητες να μην υπακούσουν στις οδηγίες σας. Επίσης αποτελεί ένα διπλό μήνυμα για τα παιδιά: αυτοί που το αγαπάνε του προκαλούν πόνο και φόβο. Αυτό τους προκαλεί σύγχυση.\nΔίνει το κακό παράδειγμα: Αν το ξύλο είναι αυτό που πιστεύετε ότι χρειάζεται το παιδί σας όταν είστε θυμωμένοι μαζί του, τότε γιατί να μην πιστεύει το ίδιο και για σας όταν εκείνο είναι θυμωμένο μαζί σας; Το μόνο που καταφέρνει η επιθετικότητα είναι να προκαλεί επιθετικότητα και να δίνει ένα κακό παράδειγμα, το οποίο το παιδί πιθανότατα θα ακολουθήσει.\nΕίναι επικίνδυνο: Τις περισσότερες φορές το ξύλο δίνεται για να υπενθυμίσουν οι γονείς στο παιδί ποιος κάνει κουμάντο στο σπίτι. Όμως μπορεί να χτυπήσετε το παιδί σας κατά λάθος πολύ δυνατά και σημεία που δεν πρέπει. Επίσης ένα χαστούκι ή ένα δυνατό χτύπημα δημιουργεί στο παιδί το αίσθημα της απόρριψης και του φόβου. Η τακτική της σωματικής τιμωρίας δημιουργεί ψυχικά τραύματα στο παιδί και στη μετέπειτα ζωή του.\nΣας κάνει να αισθάνεστε άσχημα: Αν έχετε χτυπήσει το παιδί σας σίγουρα τις περισσότερες φορές θα είχατε τύψεις μετά. Εξάλλου κανένας γονιός δεν θέλει να τον κοιτάζει το παιδί του με φόβο στα μάτια.\nΑν θέλετε να ασκήσετε πειθαρχία υπάρχουν πιο αποτελεσματικοί τρόποι. Όπως:\nΕξηγήστε στο παιδί γιατί οι κανόνες είναι σημαντικοί. Υπάρχουν πολλές πιθανότητες να ακολουθήσει τους κανόνες αν μπορεί να τους καταλάβει.\nΔώστε έμφαση στο ότι οι κανόνες θα το ωφελήσουν. Ο κανόνας για παράδειγμα ότι πρέπει να πάει για ύπνο θα το βοηθήσει την επόμενη να έχει ενέργεια και δύναμη για να παίξει.\nΤηρήστε τους κανόνες. Αυτό είναι πολύ σημαντικό. Αν έχετε βάλει όρια σιγουρευτείτε ότι το παιδί σας τα σέβεται στις περισσότερες περιπτώσεις (π.χ. την ώρα του ύπνου). Τα παιδιά χρειάζεται να ζουν με σταθερές αξίες και συγκεκριμένα όρια. Αυτά τα δύο στοιχεία τους παρέχουν ασφάλεια. Θα ήταν εξωπραγματικό αν πούμε ότι τα παιδιά δεν θα τολμήσουν να ξεφύγουν από αυτά τα όρια. Γι’ αυτό θα πρέπει να κρατήσετε σταθερά τα όρια λέγοντας “όχι”, αλλά το “όχι” να είναι θετικό. Δηλαδή να τονίζετε στα παιδιά τι μπορούν να κάνουν και όχι τι δεν μπορούν να κάνουν.\nΠάρτε μέτρα αν παραβιάζει τακτικά τους κανόνες. Αν το έχετε προειδοποιήσει ότι θα του αφαιρέσετε κάποια προνόμια (π.χ. με το να μην του δώσετε κάτι που θέλει όπως μία βόλτα στο πάρκο) τότε κρατήστε τον λόγο σας. Οι χωρίς αντίκρισμα απειλές του διδάσκουν μόνον ότι δεν εννοείται όσα λέτε.\nΧρησιμοποιήστε μικρές ανταμοιβές και επαίνους για να ενθαρρύνετε την καλή συμπεριφορά. Είναι μια αποτελεσματική τακτική φροντίστε ωστόσο οι ανταμοιβές όπως και οι τιμωρίες να δίνονται τη σωστή στιγμή. Θα είναι και τα δύο αποτελεσματικά όταν δίνονται αμέσως παρά όταν περάσουν δυο ώρες από το συμβάν.\nΜην προσπαθήσετε να εκβιάσετε την καλή συμπεριφορά του. Είστε πιο μεγάλοι από αυτό και μπορείτε να το φοβίσετε. Η επίδραση όμως κρατάει λίγα λεπτά μοναχά και το παιδί θα ξανακάνει τα ίδια μόλις του γυρίσετε την πλάτη.\nΤο ξύλο βλάπτει πολύ σοβαρά την ψυχική υγεία των παιδιών. Βάσει δύο ερευνών που δημοσιεύθηκαν στο περιοδικό Child Development, τα παιδιά που έτρωγαν ξύλο από τους γονείς τους εμφάνιζαν συχνότερα προβλήματα συμπεριφοράς, επιθετικότητα, ακόμη και κατάθλιψη σε σχέση με τα παιδιά που δεν έτρωγαν ξύλο. Γι’ αυτό μην εκλογικεύετε ή μη μειώνετε την αξία της σωματικής βίας. Το «ήταν μόνο ένα χτύπημα στον ποπό και το χρειαζόταν» μπορεί να οδηγήσει κλιμακωτά και σε άλλες πράξεις «δικαιολογημένης» βίας.\nΑναρτήθηκε από "ΠΑΤΡΟΤΗΣ: στις 9:35 π.μ.\nΘέλεις να γίνεις μαμά… Είσαι έτοιμη όμως;\nΕπτάχρονος οδήγησε για 32 χλμ. διότι ήθελε να δει ...\nΚανονισμός ΕΚ 4/2009: Νέα ρύθμιση για τη διευκόλυν...\nΈρευνα: Αυξάνονται τα κρούσματα βίας στο σχολείο\nΔιαζύγιο: Πότε και πως ανακοινώνεις την απόφαση σο...\nΠου πήγαν οι πραγματικές γυναίκες;\nΜια καταπληκτική ΓΥΝΑΙΚΑ ( ΣΥΖΥΓΟΣ - ΣΥΝΤΡΟΦΟΣ - Μ...\nΔείξε μου τον μπαμπά σου να σου πω τι άντρα ψάχνει...\nΗ γιορτή του πατέρα μέσα από ένα συγκλονιστικό γρά...\nΣτις 19 Ιουνίου: Δώδεκα ταινίες για την Ημέρα το...\nΠαγκόσμια Ημέρα του Πατέρα (19 Ιουνίου)\nΜια έκπληξη για τη γιορτή του Πατέρα (Κυριακή 20 Ι...\nΟι μεθυσμένοι γονείς δημιουργούν παιδιά - πότες\nΕξαιρούνται οι ΑΝΔΡΕΣ, που έχουν την επιμέλεια παι...\n"Παιδιά διαζευγμένων ασφαλίζονται στο φορέα του γο...\nΟ Νικ Ροκφέλερ, για το “κίνημα απελευθέρωσης της γ...\nΕίναι μια ώρα δύσκολη... για διαζύγιο\nΚαι τα αγόρια δικαιούνται την πατρική σύνταξη\nΔέκα τρόποι για να αλλάξετε ένα κακομαθημένο παιδί...\nΤα παιδιά διαζευγμένων γονέων έχουν χειρότερες επι...


Νέα Ζηλανδία: Χιλιάδες θρηνούν για τα θύματα των δύο επιθέσεων στο ...\nEUR / CHF 1,13464\nΣάββατο, 16-Μαρ-2019 23:49\nΝέα Ζηλανδία: Χιλιάδες θρηνούν για τα θύματα των δύο επιθέσεων στο Κράιστσερτς\nΤην ώρα που συγγενείς και φίλοι των θυμάτων ξεκινούν τις προετοιμασίες για τις κηδείες των δικών τους ανθρώπων, χιλιάδες άνθρωποι σε όλη τη Νέα Ζηλανδία ενώθηκαν για να θρηνήσουν και να τιμήσουν τη μνήμη εκείνων που χάθηκαν τόσο άδικα.\nΤα δύο τεμένη στο Κράιστσερτς παραμένουν αποκλεισμένα από την αστυνομία.\nΌσο οι αστυνομικοί απομάκρυναν τις σορούς από τα δύο σημεία και τα ονόματα των θυμάτων άρχισαν να ανακοινώνονται, το ένα μετά το άλλο, πολλοί άνθρωποι συμμετείχαν στις αγρυπνίες στη μνήμη τους, στο Όκλαντ, το Χάμιλτον, το Ντάνεντιν.\nΣτο Κράιστσερτς, οι κάτοικοι κατέφθαναν συνεχώς για να αφήσουν ένα λουλούδι έξω από το τέμενος Αλ Νουρ και να προσευχηθούν. Σε μικρή απόσταση, στο Χάγκλεϊ Κόλετζ, η μουσουλμανική κοινότητα της πόλης άρχισε να συγκεντρώνεται από το πρωί του Σαββάτου. Ανάμεσά τους ήταν και ο ιμάμης του τεμένους Λίνγουντ, η σύζυγος του οποίου τραυματίστηκε στο χέρι από τα πυρά του Μπρέντον Τάραντ.\nΟ ιμάμης ζήτησε από όλους να παραμένουν ενωμένοι και τόνισε ότι η επίθεση δεν θα αποτρέψει τη μουσουλμανική κοινότητα από το να συγκεντρώνεται και να ασκεί τα θρησκευτικά καθήκοντά της. "Εξακολουθούμε να πιστεύουμε ότι η χώρα αυτή αποδέχεται όλες τις θρησκείες", πρόσθεσε. "Είμαστε τμήμα της κοινότητας της Νέας Ζηλανδίας".\nΟ γιος του, Μοχάμεντ Αμπντελχαλίμ, περιέγραψε στον ραδιοφωνικό σταθμό Radio NZ ότι έχασε πολλούς παιδικούς του φίλους στην επίθεση αυτή. Οι τρεις μάλιστα είχαν οικογένεια και μικρά παιδιά.\n"Είμαστε οικογενειάρχες, δεν έχουμε καμία εμπάθεια παρά μόνο αγάπη για αυτήν τη χώρα. Τώρα θέλουμε πίσω τους αγαπημένους μας. Θέλουμε να τους κηδέψουμε", είπε.\nΣτο Νοσοκομείο του Κράιστσερτς οι οικογένειες περιμένουν με αγωνία να πληροφορηθούν την εξέλιξη της υγείας των δικών τους ανθρώπων. Τουλάχιστον 12 τραυματίες, μεταξύ των οποίων και ένα 4χρονο κοριτσάκι, είναι σε σοβαρή κατάσταση.\nΗ αστυνομία διαβεβαίωσε ότι τα τεμένη θα παραμείνουν υπό αυστηρή φύλαξη μέχρι νεωτέρας. Οι συναγωγές της Νέας Ζηλανδίας έκλεισαν σήμερα, κάτι που γίνεται για πρώτη φορά το Σάββατο.\nΝ. Ζηλανδία: Οι αρχές θεωρούν ότι ο δράστης του μακελειού ήταν ένας\n"Αυτό δεν σημαίνει πως δεν υπήρχαν πιθανόν άλλοι σε υποστηρικτικό ρόλο".\nΝ. Ζηλανδία: Ο δράστης του μακελειού θέλει να υπερασπιστεί ο ίδιος τον εαυτό του στο δικαστήριο\nΜοιάζει να "έχει τα λογικά του", σύμφωνα με τον συνήγορό του.\nΟδύνη και ερωτήματα στη Νέα Ζηλανδία\nΜετά την πολύνεκρη επίθεση σε τζαμί στη Νέα Ζηλανδία οι αρχές στρέφουν την προσοχή τους στο ποιόν, αλλά και στο παρελθόν του δράστη. Σε θέση άμυνας βρίσκεται πλέον η πρωθυπουργός Γιασίντα Αρντέν.\n"Είναι τόσο δύσκολο να παραδεχθούμε πως κάποιος από την οικογένειά μας μπορεί να κάνει ένα τέτοιο πράγμα".\nΣτο μικροσκόπιο των αρχών τα ταξίδια του σε Βαλκάνια και Αίγυπτο. (upd)\nFacebook: "Κατέβασε" 1,5 εκατ. βίντεο του μακελειού στη Ν. Ζηλανδία\nΤο πρώτο 24ωρο μετά την επίθεση στο Κράισττσερτς. Στους 50 ανέρχονται οι νεκροί της τραγωδίας.


Εφαρμογή τεχνικών ανελκυστήρων για κινητό. - Data Solution\nΔιαχειριστές, εταιρείες κοινοχρήστων\nWinEmp – Γενική Λύση E.R.P.\nΕφαρμογή τεχνικών ανελκυστήρων για κινητό.\nOctober 24, 2019 May 27, 2022 / Winlift, Προβαλλόμενα\nΤι αλλάζει με το Winlift Next Smart\nΠαλιότερα, ο τεχνικός πριν ξεκινήσει την ημέρα της δουλειάς του, θα έπρεπε να πάει στο γραφείο και να παραλάβει μια λίστα με εργασίες, βλάβες και συντηρήσεις ή να του τηλεφωνήσουν από το γραφείο και να του αναθέσουν προφορικά την λίστα, χωρίς άλλες πληροφορίες.\nΓιατί να μην μπορεί να έχει όλες τις πληροφορίες και το ιστορικό του κάθε ανελκυστήρα κατευθείαν στα χέρια του;\nΟ τεχνικός έπειτα θα πρέπει να καταγράψει το τι έκανε σε κάποιο χαρτάκι και να το παραδώσει στον υπεύθυνο του γραφείου, ο οποίος με την σειρά του πρέπει να το καταχωρήσει χειροκίνητα.\nΌλα αυτά με το WinLift Next και την εφαρμογή του κινητού γίνονται αυτόματα.\nΠλεονεκτήματα της εφαρμογής του κινητού\nΆμεση ανάθεση εργασιών στο τεχνικό χωρίς να χρειάζεται κάποια τηλεφωνική κλήση.\nΣτην εφαρμογή του τεχνικού, υπάρχει πλήρης προβολής ιστορικού βλαβών, συντηρήσεων και εργασιών του κάθε ανελκυστήρα.\nΠλήρη εικόνα για τις εκκρεμότητες του πελάτη καθώς και δημιουργία νέων.\nΠροβολή της λίστας με περιοδικές εργασίες του ανελκυστήρα.\nΠροβολή πληροφοριών και επισημάνσεων από το γραφείο.\nΠρόσβαση και την επεξεργασία στα στοιχεία του διαχειριστή.\nΕίσπραξη από παραστατικό μέσω QR-Code και προβολή οικονομικών εκκρεμοτήτων.\nΑυτόματη ενημέρωση του γραφείου σε πραγματικό χρόνο για το ιστορικό ενεργειών των τεχνικών.\nΠρόσβαση στα τεχνικά χαρακτηριστικά του ανελκυστήρα (μητρώο) με δυνατότητα προβολής φωτογραφιών και τεχνικών εγχειριδίων.\nΕπιλογή για άμεση ενημέρωση των διαχειριστών μέσω SMS.\nΕύκολο και εύχρηστο περιβάλλον χρήσης.\nΛειτουργία χωρίς σύνδεση: Σε περίπτωση που δεν υπάρχει σύνδεση με το internet, η εφαρμογή συνεχίζει να λειτουργεί και συγχρονίζεται με την επόμενη σύνδεση.\nΧαμηλή κατανάλωση δεδομένων.\nΔυνατότητα πλοήγησης τεχνικών στην τοποθεσία της εργασίας.\nΟ τεχνικός βλέπει όσες πληροφορίες του επιτρέπονται.\nΆμεση επικοινωνία και ενημέρωση γραφείου – τεχνικού.\nΤο γραφείο επιλέγει τις συντηρήσεις που θέλει να προγραμματίσει μέσω της κυκλικής ανάθεσης συντηρήσεων και αυτόματα θα εμφανιστούν στον τεχνικό την ημέρα που έχουν προγραμματιστεί σαν μια λίστα με εργασίες. Ανα πάσα στιγμή το γραφείο μπορεί επιπλέον να αναθέσει βλάβες και άλλες εργασίες.\nΟυσιαστικά το μόνο που πρέπει να κάνει για αρχή είναι όταν έχει πάει στην τοποθεσία της εργασίας να πατήσει έναρξη, και όταν φύγει από εκεί να πατήσει λήξη.\nΣτην λήξη ο τεχνικός μπορεί να συμπληρώσει μια φόρμα με περισσότερες λεπτομέρειες, Εφόσον η εργασία αφορά βλάβη ο τεχνικός μπορεί επιπλέον να προσθέσει πληροφορίες όπως κατάσταση εξοπλισμού, διάγνωση, ενέργειες που πραγματοποιήθηκαν κλπ, καθώς και την επιλογή να ενημερώσει τον διαχειριστή μέσω SMS. Το γραφείο έπειτα ενημερώνεται αυτόματα, χωρίς επιπλέον ενέργεια από τον τεχνικών.\nΗ διαδικασία αυτή είναι εύκολη και επιτρέπει την εξοικείωση της εφαρμογής στους τεχνικούς μέσα σε μόλις λίγες μέρες.\nΘα χαρούμε να απαντήσουμε σε οποιαδήποτε ερώτηση σας!\n210 27 53 340\n2η Διεθνή Έκθεση ASCEN -TEC\nWinlift: myDATA – Ηλεκτρονικά βιβλία ΑΑΔΕ\nΕνημερώστε τους διαχειριστές των πολυκατοικιών για θέματα που τους αφορούν.\nWinlift Next: Δεν θα σας ξεφύγει καμία χρέωση.\nΤηλέφωνο : 210 27 53 340 , 210 27 93 500\nΔιεύθυνση: Σινώπης 56, Νέα Ιωνία, 14233\nΕγκατάσταση εφαρμογής WinLift Next V4\nCopyright © 2022 Data Solution\nΧρησιμοποιούμε cookies για να σας παρέχουμε την βέλτιστη δυνατή εμπειρία. περισσότερα.\nΑυτός ο ιστότοπος χρησιμοποιεί cookies για να σας παρέχει την καλύτερη δυνατή εμπειρία χρήστη. Οι πληροφορίες cookie αποθηκεύονται στο πρόγραμμα περιήγησής σας και εκτελούν λειτουργίες όπως η αναγνώρισή σας όταν επιστρέφετε στον ιστότοπο και μας βοηθάει να καταλάβουμε ποια τμήματα του ιστότοπου θεωρείτε πιο ενδιαφέρουσα και χρήσιμα. Μπορείτε να κάνετε κλικ στις παρακάτω κατηγορίες για περισσότερες λεπτομέρειες.\nCookies τα οποία είναι απαραίτητα για την λειτουργία του ιστότοπου και δεν μπορούν να απενεργοποιηθούν, καθώς περιέχουν προτιμήσεις όπως την δήλωση σας για αποδοχή των cookies, αλλά και την προτίμηση σας ως προς την γλώσσα.\nmoove_gdpr_popup αποθήκευση της προτίμησης ως προς τα cookie.\nΕπιτρέπουν την διασύνδεση τρίτων εταιρειών ώστε να μπορέσουμε να δούμε τον τρόπο με τον οποίο αλληλεπιδράτε στο site μας και βελτίωσης των υπηρεσιών μας, Δεν αποθηκεύουν προσωπικά δεδομένα, αλλά λειτουργούν προσδιορίζοντας με ανώνυμο τρόπο το πρόγραμμα περιήγησής σας και το είδος της συσκευής από την οποία συνδέεστε στην ιστοσελίδα μας.\n_ga_gtag google analytics\nΓια περισσότερες λεπτομέρειες δείτε την Πολιτική Απορρήτου


Αβόλευτος: Γαλιλεόνια – Μαγιοράνα.\nΓαλιλεόνια – Μαγιοράνα.\nΗ ανακάλυψη ότι η διαστολή του Σύμπαντος επιταχύνεται προήλθε από τις παρατηρήσεις μακρινών σουπερνόβα στη δεκαετία του 1990, και κρίθηκε άξια να βραβευτεί πρόσφατα με Νόμπελ στη Φυσική.\nΚάνει όμως τους θεωρητικούς να ξύνουν τα κεφάλια τους ως προς την αιτία που την προκαλεί. Η κύρια υποψήφια αιτία είναι η "σκοτεινή ενέργεια" που προέρχεται από το...\nκβαντικό κενό, και με κάποιο τρόπο καταφέρνει να υπερισχύσει της σταθεροποιητικής δύναμης της βαρύτητας. Άλλες προτάσεις που έχουν πέσει στο τραπέζι περιλαμβάνουν την εξής άποψη: η διαστολή είναι μια ψευδαίσθηση που γεννήθηκε γιατί η ίδια τη βαρύτητα εξασθενεί στις μεγάλες κοσμικές κλίμακες.\nΑυτή η τελευταία εξήγηση έχει ένα μεγάλο εμπόδιο που πρέπει να ξεπεραστεί.Η τρέχουσα θεωρία της βαρύτητας, η γενική θεωρία της σχετικότητας του Αϊνστάιν, λέει ότι η δύναμη λειτουργεί με τον ίδιο τρόπο παντού. Οι προβλέψεις της έχουν επιβεβαιωθεί σε κλίμακες μέχρι του ηλιακού μας συστήματος, και την οποίο έχουμε δοκιμάσει αρκετές φορές.\nΤα σωματίδια γαλιλεόνια (galileons) μας προσφέρουν στο σημείο αυτό μια τακτοποιημένη λύση. Πρόκειται για κβαντικά σωματίδια που σχετίζονται με ένα βαθμωτό πεδίο (του οποίου η δράση του μένει αναλλοίωτη κάτω από τους μετασχηματισμούς του Γαλιλαίου γι αυτό και ονομάζονται τα σωματίδια έτσι), που υποτίθεται ότι αποδυναμώνει τη βαρύτητα. Όπως και τα σωματίδια "χαμαιλέοντες", η επίδραση τους συγκαλύπτεται από την παρουσία της ύλης. Σε μια περιοχή με μια σχετικά υψηλή πυκνότητα, όπως το ηλιακό μας σύστημα, η ασθενική τους επίδραση είναι φυσικά ανεπαίσθητη, αυτά θα δείχνουν την επίδραση τους μόνο σε μεγάλες και κενές ύλης εκτάσεις του σύμπαντος – γεγονός που εξηγεί και τις παρατηρήσεις των σουπερνόβα.\nΕίναι μια ωραία ιδέα, αλλά είναι αληθινή; Η απάντηση εξαρτάται από το αν βρούμε ελέγξιμα αποτελέσματα, που μπορούμε να χρησιμοποιήσουμε για να αποδείξουμε την ύπαρξη αυτών των σωματιδίων, λέει ο Mark Trodden θεωρητικός του Πανεπιστημίου της Πενσυλβανίας στη Φιλαδέλφεια. “Προσπαθούμε πολύ σκληρά να υπολογίσουμε τι θα μπορούσαν να είναι."\nΣωματίδια Μαγιοράνα (Majorana)\nΌταν ο Ιταλός θεωρητικός φυσικός Ettore Majorana εξαφανίστηκαν καθ’ οδόν από το Παλέρμο στη Νάπολη το 1938, άφησε πίσω του πολλούς γρίφους. Μεταξύ αυτών ήταν κάτω από ποιες συνθήκες ένα σωματίδιο μπορεί να είναι το αντισωματίδιο του.\nΤα σωματίδια και τα αντισωματίδια είναι πανομοιότυπα, με εξαίρεση τα αντίθετα ηλεκτρικά φορτία τους. Σε αντίθεση με τα σωματίδια εταίρους της υπερσυμμετρίας, η αντιύλη είναι πραγματική – αν και αυτή αναγνωρίστηκε ότι υπάρχει μόνο το 1932, όταν ένα θετικά φορτισμένο αντι-ηλεκτρόνιο ή ποζιτρόνιο, παρατηρήθηκε στις κοσμικές ακτίνες.\nΟ Majorana πρότεινε ότι ένα σωματίδιο χωρίς φορτίο που ανήκει στην ίδια ομάδα με το ηλεκτρόνιο, δηλαδή τα φερμιόνια, θα μπορούσε να έχει αντισωματίδιο με το ίδιο μηδενικό φορτίο. Στην περίπτωση αυτή το αριστερόστροφο σωματίδιο θα έβλεπε στο κάτοπτρο το αντισωματίδιο σαν δεξιόστροφο. Αυτό μας φαίνεται παράλογο: είναι δυνατόν να είναι ακριβώς το ίδιο σωματίδιο σε δύο αντίτυπα; Αλλά τα σωματίδια Majorana είναι ένα προσάρτημα σε ένα υπερσυμμετρικό κόσμο. Εκεί, το φωτόνιο (που δεν έχει φορτίο) έχει σαν υπερσυμμετρικό εταίρο ένα φερμιόνιο το λεγόμενο φωτίνο, το οποίο είναι το αντισωματίδιο του. Το ίδιο ισχύει και για το Higgsino, ο υπερσυμμετρικός εταίρος του μποζονίου Higgs.\nΠέρασαν πολλές δεκαετίες από τότε και πουθενά δεν βρέθηκε κάτι που να ανταποκρίνεται στην περιγραφή του Majorana. Όμως μόλις τον περασμένο μήνα κάτι βρέθηκε σε ένα εργαστήριο νανοκλίμακας με ημιαγώγιμο σύρμα, επιβεβαιώνοντας μια μακρόχρονη θεωρητική πρόβλεψη. Είναι πολύ πιθανόν, επίσης, τα αναρίθμητα σωματίδια φάντασμα που διέρχονται μέσα από το σώμα μας κάθε δευτερόλεπτο, δηλαδή τα νετρίνα και τα αντινετρίνα να είναι σωματίδια Μαγιοράνα. Φαίνεται αυτά να αλληλεπιδρούν με διαφορετικό τρόπο, αλλά μπορεί να είναι το ίδιο χωρίς φορτίο σωματίδιο σε διαφορετικές καταστάσεις της κίνησης.\nΗ πειραματική απόδειξη μπορεί να σχετίζεται με μια πυρηνική διαδικασία που ονομάζεται διπλή βήτα διάσπαση χωρίς νετρίνα. Η συμβατική βήτα διάσπαση σχετίζεται με την εκπομπή ενός αντινετρίνο ή νετρίνο. Σε σπάνιες περιπτώσεις όπου ο πυρήνας μπορεί να υποβληθεί σε δύο τέτοιες διασπάσεις, θα πρέπει να εκπέμπονται δύο από αυτά τα σωματίδια. Αν το νετρίνο ήταν το αντισωματίδιο του, τότε τα δύο σωματίδια κατά την συνάντηση τους θα εξαϋλώνονταν, και δεν θα πρέπει να παρατηρούνται εκπομπές νετρίνων. Τέτοιες διαδικασίες μπορεί να αποδειχθεί ότι θα ρίξουν φως σε ένα από τα μεγαλύτερα αινίγματα: η αιτία που η ύλη κι όχι η αντιύλη κυριάρχησε στο σύμπαν.


Άρθρα Archives - Page 2 of 15 - Νίκος Νυφούδης\nΤου Νίκου Νυφούδη, π. βουλευτή του Ποταμιού και εκπροσώπου τύπου της κίνησης κοινωνικού φιλελευθερισμού «εΜείς» στο ieidiseis.gr Πριν φοβόμουνα ότι δε θα προλάβω να πάρω σύνταξη. Πλέον φοβάμαι και…\nΤου Νίκου Νυφούδη, π. βουλευτή του Ποταμιού και εκπροσώπου τύπου της κίνησης κοινωνικού φιλελευθερισμού «εΜείς» στο ieidiseis.gr Η ΝΔ υπό την ηγεσία του Κυριάκου Μητσοτάκη επιχείρησε στοχευμένα καθόλη την περίοδο…\nΤου Νίκου Νυφούδη, π. βουλευτή του Ποταμιού και εκπροσώπου τύπου της κίνησης κοινωνικού φιλελευθερισμού «εΜείς» στο athensvoice.gr Λένε ότι υπάρχουν δύο κόσμοι στην πολιτική. Ο ορατός είναι αυτός του κοινοβουλίου, των…\nΤου Νίκου Νυφούδη, π. βουλευτή του Ποταμιού και εκπροσώπου τύπου της κίνησης κοινωνικού φιλελευθερισμού «εΜείς» στο ieidiseis.gr Μια κυβέρνηση δεν μπορεί να αφήνει την προστασία ενός δημόσιου αγαθού στα χέρια των…\nΤου Νίκου Νυφούδη, π. βουλευτή του Ποταμιού και εκπροσώπου τύπου της κίνησης κοινωνικού φιλελευθερισμού «εΜείς» στο ieidiseis.gr Ως κύριο πλεονέκτημα της κυβέρνησης Μητσοτάκη προβλήθηκε από την αρχή η διαχειριστική…\n*Άρθρο του Νίκου Νυφούδη, πρ. βουλευτή Β’ Θεσσαλονίκης, εκπροσώπου της Κίνησης Κοινωνικού Φιλελευθερισμού «εΜείς» στο athensvoice.gr Οι επέτειοι προσωπικών και συλλογικών γεγονότων είναι πάντα ευκαιρίες για αναδρομές. Και οι αναδρομές…\n*Άρθρο του Νίκου Νυφούδη, πρ. βουλευτή Β’ Θεσσαλονίκης και εκπροσώπου της Κίνησης Κοινωνικού Φιλελευθερισμού «εΜείς» στην εφημερίδα «Μακεδονία της Κυριακής» Με ρωτούν καθημερινά για την κριτική που ασκώ στην…\nΤο δημόσιο πανεπιστήμιο δεν είναι μόνο γκράφιτι, μολότοφ και αιώνιοι φοιτητές\n*Άρθρο του Νίκου Νυφούδη, πρ. βουλευτή Β’ Θεσσαλονίκης, εκπροσώπου της Κίνησης Κοινωνικού Φιλελευθερισμού «εΜείς» στο ideisis.gr Φοβάμαι ότι κάποιος θα πρέπει να μιλήσει στον Πρωθυπουργό για το περιεχόμενο του…\nΟ Κυριάκος Μητσοτάκης δεν έχει κανέναν λόγο να κοιμάται ήσυχος\nΠροηγούμενο 1 2 3 4 … 15 Επόμενο


Αεροπορική εκδρομή Αγλλία - Σκωτία 6 & 8 ημέρες κωδ. 52P1 | Imagination Travel\nΑεροπορική εκδρομή Αγγλία - Χάιλαντς - Σκωτία 6 & 8 ημέρες με αναχώρηση κάθε Δευτέρα & Σάββατο από 4/7 έως 24/8/2015! Αεροπορικά εισιτήρια, διαμονή σε ξενοδοχεία 3* Sup. & 4*, πρωινό, 3 δείπνα, μεταφορές, ξεναγήσεις, κρουαζιέρα στη λίμνη Γουίντερμιρ! Τιμές Early Booking για κρατήσεις έως 4/7!\n1η ημέρα: Αθήνα - Λονδίνο\nΣυγκέντρωση στο αεροδρόμιο και αναχώρηση για Λονδίνο. Άφιξη και αμέσως θα αναχωρήσουμε για την ξενάγηση της πόλης. Ο ελληνόφωνος ξεναγός θα μας οδηγήσει στα σημαντικότερα αξιοθέατα του Λονδίνου, περνώντας από το φημισμένο Χάυντ Παρκ με τα ανάκτορα του Κένσινκτον, από την Μαρμπλ Αρτς (μαρμάρινη αψίδα), το μοναδικό μαρμάρινο μνημείο στο Λονδίνο, όπως και από την πλατεία Τραφάλγκαρ, τον ομφαλό του Λονδίνου, από όπου θα διακρίνουμε και τα ανάκτορα του Μπάκιγχαμ όπου διαμένει η Βασίλισσα Ελισάβετ Β’. Συνεχίζουμε περνώντας από το κτίριο του Κοινοβουλίου, που στεγάζει τη Βουλή των Κοινοτήτων και τη Βουλή των Λόρδων. Μετά από μια ολιγόλεπτη στάση στον Πύργο του Λονδίνου, θα συνεχίσουμε με το Σίτυ για να δούμε το Χρηματιστήριο, την Τράπεζα της Αγγλίας και τον Καθεδρικό ναό του Αγίου Παύλου. Η ξενάγησή μας τελειώνει με την επίσκεψη στο Βρετανικό Μουσείο. Η Ελληνική πτέρυγα με τα περίφημα Μάρμαρα του Παρθενώνα θα αποτελέσουν τον λόγο της επίσκεψης μας. Μετά θα αναχωρήσουμε για το ξενοδοχείο και τακτοποίηση στα δωμάτια. Το βράδυ γίνεται προαιρετικά νυκτερινός γύρος της πόλης. Με αφετηρία την περίφημη πλατεία Πικαντίλι με το άγαλμα του Έρωτα στο κέντρο της, ξεκινάμε τη βόλτα μας για να γνωρίσουμε την πλατεία Λέστερ. Συνεχίζουμε διασχίζοντας το Σόχο και την κινέζικη συνοικία. Τέλος θα επισκεφθούμε την πλατεία Κόβεν Γκάρντεν με τη Βασιλική Όπερα και τους πλανόδιους μουσικούς και τα διάφορα θεάματα που προσφέρουν οι μίμοι. Εκεί μπορούμε να δειπνήσουμε σε κάποιο από τα πολυάριθμα εστιατόρια και παμπ της πλατείας. Επιστροφή στο ξενοδοχείο. Διανυκτέρευση.\n2η ημέρα: Λονδίνο\nΠρωινό και ημέρα ελεύθερη. Μπορείτε να ξεκινήσετε από το Μουσείο Φυσικής Ιστορίας, ένα από τα καλύτερα και φημισμένα του κόσμου. Συνεχίστε την περιήγησή σας με το Ενυδρείο, τον τροχό της Χιλιετίας και τελειώστε με την Εθνική Πινακοθήκη στην πλατεία Τραφάλγκαρ. Όσοι επιθυμείτε μπορείτε να συμμετάσχετε (έξοδα ατομικά) στην προαιρετική κρουαζιέρα με τα ειδικά πλοιάρια, στον Τάμεση. Στο τέλος της κρουαζιέρας, θα επισκεφθούμε το Γκρήνουιτς, όπου θα θαυμάσουμε το Βασιλικό Ναυτικό Κολέγιο, το Εθνικό Ναυτικό Μουσείο, το αρχοντικό Κουίνς Χάους και φυσικά το Γκρήνουιτς Πάρκ με το παλιό Βασιλικό Αστεροσκοπείο. Θα έχουμε ελεύθερο χρόνο για μία βόλτα στην κλειστή αγορά της πόλης και γεύμα σε κάποια από τις παραδοσιακές της παμπ και εστιατόρια. Επιστροφή στο Λονδίνο αφού πρώτα επισκεφθούμε το Κανάρι Γουάρφ, το «Μανχάταν του Λονδίνου». Νωρίς το απόγευμα επιστρέφουμε στο ξενοδοχείο με μια στάση για όσους επιθυμούν να επισκεφθούν το μοναδικό στο είδος του μουσείο κέρινων ομοιωμάτων Μαντάμ Τυσσό. Διανυκτέρευση.\n3η ημέρα: Λονδίνο - Οξφόρδη - Στράτφορντ Απόν Έιβον - Τσέστερ - Λίβερπουλ\nΠρωινό και αναχώρηση νωρίς το πρωί με προορισμό την επαρχία της Αγγλίας. Πρώτος σταθμός η πανεπιστημιούπολη της Οξφόρδης. Στη συνέχεια θα ακολουθήσουμε μια γραφική διαδρομή στην επαρχία της Αγγλίας, που θα μας οδηγήσει στην κωμόπολη του Στράτφορντ απόν Έιβον, τη γενέτειρα του Γουίλιαμ Σαίξπηρ. Εκεί θα έχουμε το χρόνο να γευματίσουμε σε κάποια παραδοσιακή παμπ με θέα τον ποταμό Έιβον. Συνεχίζουμε το ταξίδι μας με προορισμό την αρχαία ρωμαϊκή πόλη του Τσέστερ. Τα περίφημα ρόους και ο καθεδρικός της πόλης θα μας εντυπωσιάσουν στην πεζή μας περιήγηση. Στη συνέχεια αναχωρούμε για το ξενοδοχείο μας στο κέντρο της πόλης του Λίβερπουλ. Πριν όμως θα περιηγηθούμε στα σημαντικά αξιοθέατα της γενέτειρας των Beatles και των «Τριών Χαρίτων» και της περίφημης ομάδας ποδοσφαίρου Liverpool FC. Άφιξη στο ξενοδοχείο αργά το απόγευμα και τακτοποίηση στα δωμάτια. Δείπνο και διανυκτέρευση.\n4η ημέρα: Λίβερπουλ - Αγγλικές Λίμνες (κρουαζιέρα Γουίντερμιρ - Αμπλσάιντ) - Γλασκώβη\nΠρωινό και αναχώρηση με προορισμό την πανέμορφη περιοχή των αγγλικών λιμνών και συγκεκριμένα τη λίμνη Γουίντερμιρ, τη μεγαλύτερη λίμνη του Εθνικού πάρκου Λέικ Ντίστρικτ και το χωριό Μπόουνες, ένα από τα ωραιότερα παραλίμνια θέρετρα από όπου θα επιβιβασθούμε στο πλοιάριο και μετά από μια κρουαζιέρα 35 λεπτών θα φτάσουμε στο Αμπλσάιντ. Επιβίβαση στο πούλμαν και μέσα από μία διαδρομή με αλληλοδιαδεχόμενες λίμνες περνάμε τα νοητά σύνορα Αγγλίας - Σκωτίας. Στάση στο Γκρέτνα Γκριν, ένα γραφικό χωριό παγκοσμίως γνωστό για την τέλεση δεκάδων παραδοσιακών γάμων ημερησίως. Αναχώρηση και μετά από μια διαδρομή μιάμισης ώρας, άφιξη στη Γλασκώβη. Αφού περιηγηθούμε στα σημαντικότερα αξιοθέατά της όπως την πλατεία Τζώρτζ με τα επιβλητικά της Βικτοριανά κτίρια και το κτίριο του πανεπιστημίου, θα τακτοποιηθούμε στο ξενοδοχείο και στα δωμάτια μας. Δείπνο και διανυκτέρευση.\n5η ημέρα: Γλασκώβη - Λοχ Λόμοντ (Λας) - Φορτ Γουίλιαμ - Φορτ Αγκούστους - Κρουαζιέρα στη Λοχ Νες - Ινβερνές - Άβιεμορ\nΜετά το πρωινό, θα αναχωρήσουμε με προορισμό την «πρωτεύουσα» των Χάιλαντς , το Ινβερνές. Πρώτος σταθμός στο ταξίδι μας το χωριό Λας στις όχθες της λίμνης Λοχ Λόμοντ. Αρχίζουμε να διασχίζουμε τα Χάιλαντς (ηφαιστιογενή βραχώδη υψίπεδα) περνώντας μέσα από το θεαματικό φαράγγι του Γκλένκοου, το ψαροχώρι Φορτ Γουίλιαμ στους πρόποδες του βουνού Μπεν Νέβις (υψηλότερη βουνοκορφή της Σκωτίας), όπου θα έχουμε ελεύθερο χρόνο για μεσημεριανό γεύμα. Θα συνεχίσουμε κινούμενοι κατά μήκος του περίφημου Καλυδώνιου καναλιού για να φτάσουμε στο Φορτ Αγκούστους, εδώ που ενώνονται οι λίμνες Λόχ Όικχ και Λοχ Νες με τις τεχνητές δεξαμενές και το κανάλι της Καλυδωνίας. Επιβίβαση στο πλοιάριο (ατομικά έξοδα) για την κρουαζιέρα μας και μια μοναδική εμπειρία στην περίφημη λίμνη Λοχ Νες με τη Νέσι, το θρυλικό τέρας, που ο «μύθος» της ζει στη λίμνη από τα μέσα περίπου της δεκαετίας του 1950. Στη συνέχεια θα αναχωρήσουμε για το Ινβερνές. Μετά από μια σύντομη περιήγηση και γνωριμία με την πόλη θα αναχωρήσουμε για το ξενοδοχείο μας στην περιοχή του Άβιεμορ και τακτοποίηση στα δωμάτια. Δείπνο και διανυκτέρευση. ( Ενδέχεται η διανυκτέρευση να γίνει στην πόλη του Ινβερνές.)\n6η ημέρα: Άβιεμορ - Κάστρο Μπλερ - Πιτλόχρυ - Άγιος Ανδρέας - Εδιμβούργο\nΜετά το πρόγευμα θα αναχωρήσουμε για το Εδιμβούργο. Πρώτος σταθμός το περίφημο Κάστρο Μπλερ. Μετά το τέλος της επίσκεψής μας θα αναχωρήσουμε για το γραφικό χωριό Πιτλόχρυ, που είναι γνωστό για τα αποστακτήρια ουίσκι που φιλοξενεί όπως και για την καλλιέργεια της καφέ πέστροφας. Θα επισκεφθούμε (ατομικά έξοδα) παραδοσιακό σκοτσέζικο αποστακτήριο και θα συνεχίσουμε για την πόλη του Αγίου Ανδρέα, τη μυθική πανεπιστημιούπολη βγαλμένη από το μεσαίωνα με το αρχαιότερο πανεπιστήμιο της Σκωτίας, την παγκόσμια πρωτεύουσα του γκολφ με το περίφημο Royal & Ancient Golf Club, το κάστρο της πόλης με τις υπόγειες στοές του 16ου αιώνα και τα ερείπια του καθεδρικού ναού του Αγίου Ανδρέα χτισμένου σε ένα ακρωτήρι. Αργά το απόγευμα και αφού διασχίσουμε την περίφημη γέφυρα του ποταμού Φορθ, θα φθάσουμε στο Εδιμβούργο. Άφιξη στο ξενοδοχείο και τακτοποίηση στα δωμάτια. Διανυκτέρευση.\n7η ημέρα: Εδιμβούργο\nΜετά το πρόγευμα, αναχώρηση για την ξενάγηση της πόλης του Εδιμβούργου, της «Αθήνας του Βορρά» όπως την αποκαλούν. Θα ξεκινήσουμε από την νέα πόλη Γεωργιανής εποχής. Έπειτα θα οδηγηθούμε στο λόφο Κάρλτον, από όπου θα έχουμε μια πανοραμική και καλύτερη άποψη της πόλης του Εδιμβούργου. Θα κατηφορίσουμε για να βρεθούμε στο παλάτι του Χόλιρουντ, την επίσημη κατοικία της Βασίλισσας. Θα συνεχίσουμε δια μέσου του ιστορικού Βασιλικού Μιλίου της παλιάς πόλης και από αξιοθέατα όπως το Τόλμπουθ, την οικία του Τζον Νοξ, τον καθεδρικό του Αγίου Τζάιλς και πολλά άλλα ώσπου θα καταλήξουμε στο κάστρο του Εδιμβούργου το οποίο και θα επισκεφτούμε για να δούμε τα κοσμήματα του Στέμματος. Μετά το τέλος της ξενάγησής μας είμαστε ελεύθεροι να περπατήσουμε στην Πρίνσες Στριτ, εμπορικό δρόμο της νέας πόλης με τα καταστήματα και την υπέροχη θέα της παλιάς πόλης. Προαιρετικά θα μπορέσουμε να πάρουμε μέρος σε μια σκωτσέζικη βραδιά με γκάιντες και παραδοσιακούς χορούς με τις ανάλογες τοπικές ενδυμασίες. Διανυκτέρευση.\n8η ημέρα: Εδιμβούργο - Ντάραμ - Υόρκη - Μάντσεστερ - Ελλάδα\nΜετά το πρόγευμα, θα πάρουμε το δρόμο που θα μας οδηγήσει στα νοητά σύνορα της Σκωτίας με την Αγγλία. Θα σταματήσουμε στο Τζέντμπορο για τελευταίες αγορές και καφέ. Επόμενη στάση στο ταξίδι μας είναι το Ντάραμ. Θα έχουμε χρόνο για γεύμα και βόλτα. Έπειτα θα αναχωρήσουμε για την Υόρκη. Μετά το τέλος της ξενάγησής μας μεταφορά στο αεροδρόμιο του Μάντσεστερ για την πτήση επιστροφής. Άφιξη στην Αθήνα.\nΤο 6ήμερο πρόγραμμα δεν περιλαμβάνει τις 2 πρώτες μέρες και διανυκτερεύσεις στο Λονδίνο.\nΟι παραπάνω τιμές είναι προσφορά Early Booking για κρατήσεις έως 4/7. Μετά επιβάρυνση +100€ για κάθε ενήλικα.\n(Οι αναχωρήσεις του Αυγούστου έχουν επιβάρυνση 75€ λόγω του φεστιβάλ του Εδιμβούργου, η οποία είναι υπολογισμένη.)\nΑθήνα - Λονδίνο A3 600 09:15 11:15\nΜάντσεστερ - Αθήνα A3 639 22:15 04:00\nΕνδεικτικές τιμές εισόδων & προαιρετικές εκδρομές\nΚάστρο Μπλερ Αθολ £6,30 £10,50 £9\nΚάστρο Εδιμβούργου £9,90 £16,50 £13,20\nΣκωτσέζικη βραδιά με δείπνο & κρασί £30 £62 £62\nΑποστακτήριο ουίσκυ δωρεάν 9-12 £7 £7\nΝυχτερινός γύρος πόλης Λονδίνου £15 £30 £30\nΜαντάμ Τυσσό £25 £30 £30\nΚρουαζιέρα Τάμεση & εκδρομή Γκρήνουιτς £20 £40 £40


Η ομελέτα που μας αδυνατίζει Απώλεια βάρους ομελέτες\nΑπώλεια βάρους ομελέτες, Ξεκίνησες γυμναστήριο; Δίαιτα για γράμμωση και απώλεια βάρους!\nΤην πνευματική τροφή την κατείχαν και αυτό είναι ιστορικά αποδεδειγμένο. Με την σωματική όμως τι έκαναν, οι 6 άνθρωποι απώλεια βάρους ομελέτες πνεύματος που ακολουθούν; Λόρδος Βύρων: η ατέρμονη μάχη με τα κιλά Ο Λόρδος Βύρων βρισκόταν σε έναν απώλεια βάρους ομελέτες πόλεμο με το βάρος του. Λάτρευε τα αμυλούχα τρόφιμα και αυτός ήταν ο λόγος που το σώμα του διακατέχονταν από Αφού προσπάθησε τα πάντα, αποφάσισε να δημιουργήσει τη δική του δίαιτα.\nΣυμβουλές διατροφής για απώλεια βάρους Συμβουλές διατροφής για απώλεια βάρους Ας το παραδεχτούμε — υπάρχει μια απώλεια βάρους ομελέτες ποσότητα πληροφοριών στο Διαδίκτυο με συμβουλές για απώλεια βάρους και για το πώς να χάσετε κιλά. Αν ψάχνετε για τις καλύτερες συμβουλές για το πώς να χάσετε βάρος αλλά και για το πως να διατηρήσετε αυτό το χαμένο βάροςαυτός ο ατελείωτος όγκος πληροφοριών μπορεί —και λογικό είναι- να προκαλέσει σύγχυση. Καθημερινά δημοσιεύονται καινούριες δίαιτες για απώλεια βάρους και προγράμματα διατροφής, τα οποία δεν έχουν κανένα επιστημονικό υπόβαθρο, φέρνουν μόνο βραχυπρόθεσμα αποτελέσματα και πολλές φορές, βάζουν σε κίνδυνο την υγεία σας. Αν και η απώλεια των 5 κιλών σε μια εβδομάδα, ακολουθώντας άκρως περιοριστικό πρόγραμμα διατροφής, μπορεί να φαίνεται δελεαστική, η πραγματικότητα είναι ότι αυτός ο τύπος απώλειας βάρους είναι συχνά ανθυγιεινός και μη βιώσιμος.\nΑυτή που αργότερα θα έμενε στην ιστορία ως η πρώτη δίαιτα διάσημου. Κατά τη διάρκεια των πανεπιστημιακών του χρόνων αποφάσισε να βάλει τέρμα στο περιττό λίπος και να τρέφεται αποκλειστικά με ξερά μπισκότα και νερό ή βραστές πατάτες στο ξίδι.\nΉταν μάλιστα πεπεισμένος ότι το ξίδι θα ήταν το μυστικό του στην πολυπόθητη απώλεια βάρους. Η διατροφική αξία της δίαιτας είναι σίγουρα αμφισβητήσιμη, αλλά ο Λόρδος Βύρων κατάφερε να χάσει συνολικά 32 κιλά. Βέβαια του πήρε 5 χρόνια, από το ως το Κάρολος Ντίκενς: Ένα μήλο την ημέρα Ο Ντίκενς ήταν ένας άνθρωπος με γνώση της διατροφής.\nΓεγονός που φαίνεται και από τη γραφή του. Αλλιώς δε δικαιολογείται η εμμονή του με τα ψητά μήλα, τα οποία μάλιστα κατανάλωνε σε καθημερινή βάση ένα όμως. Ειδικά μάλιστα όταν ταξίδευε, η τακτική αυτή τον εμπόδιζε από το να παθαίνει ναυτία, όπως ο ίδιος πίστευε.\nΣαρλότ Μπροντέ: τα κουάκερ του φτωχού Η Σαρλότ Μπροντέ δε μεγάλωσε μέσα στην πολυτέλεια και τα πλούτη, για αυτό και κάθε μέρα έπρεπε να ανακαλύπτει τρόπους ώστε το φαγητό της να γίνεται Συχνά στο διατροφολόγιό της όμως συμπεριλαμβανόταν τα καμένα κουάκερ και ένα κομμάτι ψωμί, στην προσπάθεια να «ξεγελάσει» την πείνα της. Χρησιμοποιώντας το αυτό στη γραφή της, η Σαρλότ Μπροντέ Ντέιβιντ Λίβινγκστον: η δίαιτα του ταξιδευτή Ο εξερευνητής Ντέιβιντ Λίβινγκστον, έπρεπε εκ των πραγμάτων να ανακαλύψει πρωτότυπους τρόπους για να καλύπτει απώλεια βάρους ομελέτες καθημερινές διατροφικές του ανάγκες.\nΑυτό συχνά είχε απώλεια βάρους ομελέτες αποτέλεσμα τα γεύματά του να περιλαμβάνουν νερό και απώλεια βάρους ομελέτες. Η πείνα και η εξερεύνηση πολλές φορές τον έφεραν στα όρια της απώλειας σημαντικού σωματικού βάρους, που απλά πρόσθεταν μία ακόμα Το πρωινό του Ουόλτ Ουίτμαν Ο Αμερικανός ποιητής και δοκιμιογράφος, Ουόλτ Ουίτμαν, λέγεται ότι δεν ξεκίναγε τη μέρα του εάν πρώτα δεν απολάμβανε το αγαπημένο του πρωινό, το οποίο περιελάμβανε κρέας για σωματική αντοχή και στρείδια για πνευματική διαύγεια και έμπνευση.\nΗ απορία βέβαια ακόμα πλανάται: στο μεσημεριανό τι έτρωγε; Δαρβίνια ομελέτα Ο Δαρβίνος δεν ανακάλυψε μόνο τη θεωρία της ανθρώπινης εξέλιξης αλλά και τις διατροφικές συνήθειες κατά του Ο ίδιος υπέφερε από στομαχικά προβλήματα, ουρική αρθρίτιδα και φούσκωμα.\nΓια να μετριάσει τα προβλήματα αυτά, στη διατροφή του περιελάμβανε δέκα σταγόνες υδροχλωρικού οξέος δύο φορές την ημέρα, τις οποίες Ο γιατρός του προσπάθησε να τον πείσει να φάει τοστ και να καταναλώνει περισσότερα αμυλούχα τρόφιμα, όπως πατάτες, αλλά ο Δαρβίνος ήταν πεπεισμένος ότι αυτή η αυτοσχέδια δίαιτα ήταν ιδανική. Δείτε τα σκίτσα των New York Times για τα σνακ των διάσημων προσωπικοτήτων του πνεύματος:.


Ο κινηματογράφος είναι η συνέχεια της φωτογραφίας. Στις αρχές του 17ου αιώνα κάποιος σκέφτηκε να σχεδιάσει, στην περιφέρεια ενός δίσκου, ένα πρόσωπο σε διάφορες διαδοχικές κινήσεις. Όταν γύριζε εκείνο το δίσκο, στερεωμένο στο κέντρο του σε έναν άξονα, οι κινήσεις του ζωγραφισμένου προσώπου έμοιαζαν να ζωντανεύουν. Έπειτα ήρθε η σειρά της «μαγικής λυχνίας». Πάνω σε γυαλί ζωγράφιζαν διάφορες εικόνες, που τις πρόβαλλαν σε ένα τεντωμένο πανί. Για να τις προβάλουν, χρησιμοποιούσαν μια μικρή λάμπα πετρελαίου.


Τσίπρας: "Με μισθούς 400 ευρώ γινόμαστε αφρικανική χώρα" - KefaloniaToday.com\nΕΙΣΤΕ ΕΔΩ: Home / Πολιτικα / Τσιπρας: “Με μισθους 400 ευρω γινομαστε αφρικανικη χωρα”\nΤσίπρας: “Με μισθούς 400 ευρώ γινόμαστε αφρικανική χώρα”\n16 Φεβρουαρίου, 2012 10:12 πμ\n“Σε λίγο δεν θα τους φτάνει να ζητήσουν τις υπογραφές των πολιτικών αρχηγών όλων των πολιτικών κομμάτων της Ελλάδας”, είπε ο Αλέξης Τσίπρας σχολιάζοντας τις απαιτήσεις της Γερμανίας για πρόσθετες εγγυήσεις ότι η εφαρμογή του μνημονίου θα προχωρήσει απαρεγκλίτως ανεξαρτήτως του αποτελέσματος των εκλογών.\n“Σε λίγο θα μας ζητήσουν να υπογράψουν όλοι οι συνταξιούχοι δήλωση μετάνοιας ότι δέχονται να φτάσει η σύνταξή τους στα 200 ευρώ!”, τόνισε εμφατικά ο πρόεδρος του Συνασπισμού σε τηλεοπτική του συνέντευξη στην πρωινή εκπομπή της ΝΕΤ.\n“Η μόνη υπογραφή θα είναι να ξηλώσουμε αυτά τα αντιλαϊκά μέτρα γιατί οδηγούν στη διάλυση και στην καταστροφή” δήλωσε ο κ. Τσίπρας.\nΟι δημοσιογράφοι ρώτησαν τον πρόεδρο της Κοινοβουλευτικής Ομάδας του ΣΥΡΙΖΑ τι θα πράξει αν μετά τις εκλογές η αριστερά είναι πρώτη δύναμη και οι Ευρωπαίοι αρνηθούν να μεταβάλλουν τους όρους της δανειακής σύμβασης. “Δεν περιμένουμε να μας πούνε όχι! Θα τους πούμε εμείς όχι! Γιατί αυτό το πακέτο δεν σώζει του Έλληνες αλλά τους τραπεζίτες”, απάντησε ο κ. Τσίπρας και συνέχισε: “Θα χρεωθούν και τα δισέγγονά μας με ακόμη 130 δισ ευρώ.\nΕπισημαίνοντας ότι η έξοδοςαπ’ το ευρώ ουδέποτε υπήρξε επιλογή του ΣΥΡΙΖΑ, υποστήριξε ότι με κάθε πακέτο μέτρων “η έξοδος απ’ το ευρώ έρχεται πιο κοντά ως αναπόφευκτη επιλογή”. “Μια χώρα με μισθούς 400 ευρώ δεν μπορεί να είναι χώρα της Ευρώπης αλλά της Αφρικής. Απομακρύνεται η Ελλάδα απ’ την Ευρώπη και πάει προς Λιβύη και Αίγυπτο μεριά”, ισχυρίστηκε ο κ. Τσίπρας.\n“Υπάρχουν πολιτικοί και πολιτικές δυνάμεις που αποδέχονται τους εκβιασμούς διότι πιστεύουν ότι υπάρχουν πολίτες που θα φτάσουν εκβιαζόμενοι στις κάλπες” συνέχισε προβλέποντας ότι πριν τις εκλογές το δίλημμα που θα θέσουν οι κύριοι Παπαδήμος και Βενιζέλος στους πολίτες θα είναι “μην ψηφίζεις αριστερά για να σωθεί η χώρα”.\n“Ο βρεγμενος την βροχή δεν την φοβάται” είπε ο κ. Τσίπρας και τόνισε “τι να φοβηθούν ένα εκατ.άνεργοι, τι να φοβηθούν όσοι σκέπτονται να μεταναστεύσουν στο εξωτερικό…”.\nΠώς θα διαπραγματευόταν με τους Ευρωπαίους εταίρους σε περίπτωση που η αριστερά αναδεικνυόταν από τους πολίτες πρώτη δύναμη στις εκλογές; “Το πρώτο που θα κάναμε θα ήταν να πούμε: ο λαός μίλησε, δεν μπορούμε να καταργήσουμε το ευρωπαϊκό κεκτημένο, αλλά καταργούμε τα μνημόνια και δεν εφαρμόζουμε τις πολιτικές που οδηγούν στην ύφεση.\nΛέμε στους δανειστές μας ουκ αν λάβεις παρα του μη έχοντος! Στη συνέχεια θα ζητήσουμε να δεχθούν ένα μορατόριουμ αποπληρωμής, επισημαίνοντας “δεν έχουμε να σας δώσουμε και δώστε μας τη δυνατότητα σε ένα χρονικό διάστημα με ένα άλλο μείγμα πολιτικής να μπορέσουμε να φτάσουμε σε πρωτογενή πλεονάσματα και να μπορέσουμε να αρχίσουμε να σας αποπληρώνουμε”, τόνισε ο κ. Τσίπρας.\nΧαρακτήρισε τους Γερμανούς ηγεμόνες άλλης εποχής\n“Αν σας πούν οι Ευρωπαίοι σε όλα αυτά τα ωραία που λέτε όχι;” ρώτησαν οι δημοσιογράφοι τον πρόεδρο του ΣΥΡΙΖΑ οδηγώντας τον να παραδεχθεί ότι “υπάρχει το ενδεχόμενο να πουν όχι και να οδηγήσουν όλη την ευρωζώνη στην καταστροφή”. Κατά τον κ. Τσίπρα, το δίλημμα είναι αν η Ευρώπη θα γίνει ήπειρος της αλληλεγγύης ή θα καταντήσει ήπειρος της εξαθλίωσης και της καταστροφής.\nΟ πρόεδρος του ΣΥΡΙΖΑ χαρακτήρισε τον πρόεδρο της ΝΔ “τραγική πολιτική φιγούρα”, αφού, όπως είπε ο κ. Τσίπρας, από αντιμνημνονιακός ο Αντώνης Σαμαράς “έγινε εγγυητής του μνημονίου. Οι κόκκινες γραμμές του έγιναν κόκκινες κορδέλες”, τόνισε ο κ. Τσίπρας που κατηγόρησε τον κ. Σαμαρά ότι “κάνει γαργάρα” το θέμα της ημερομηνίας των εκλογών.\nΤο Eurogroup μετατρέπεται σε προκρούστη της δημοκρατίας στην Ευρώπη”, υποστήριξε ο πρόεδρος του ΣΥΡΙΖΑ και εκτίμησε ότι “ο Σόιμπλε παίζει τον ρόλο που έπαιζαν τα τανκς στο Β’ Παγκόσμιο Πόλεμο”.\nΔηκτικό ήταν το σχόλιο του κ. Τσίπρα για το διάλογο που είχαν την προηγούμενη Πέμπτη μπροστά σε ανοικτά μικρόφωνα οι υπουργοί Οικονομικών της Γερμανίας και της Πορτογαλίας στο περιθώριο της συνεδρίασης των υπουργών Οικονομικών της ευρωζώνης.\n“Ο υπουργός Οικονομικών της Πορτογαλίας κάθεται σαν τον… χατζηαβάτη μπροστά στον Σόιμπλε και παρακαλάει να του δώσουν οι Γερμανοί ένα ψίχουλο” είπε ο κ. Τσίπρας και κατέληξε: “Εχουμε φτάσει στο σημείο να έχουμε τους Γερμανούς ως ηγεμόνες άλλης εποχής…”.\nFiled Under: Πολιτικα Tagged With: δραχμη, Μερκελ, Σοιμπλε, Τσιπρας